cyanic-selkie/wikianc huggingface dataset:
ကြာ
ဗုဒ္ဓဘာသာဝင်တို့၏ ကြာနှင့်ပတ်သက်သော အယူအဆများနှင့် အသုံးပြုပုံများ
အထက်ပါ ဗုဒ္ဓ၏ ခိုင်းနှိုင်း တင်စားချက်စကားကို အမှီပြု၍ ကြာ သည် ကိလေသာ စင်ကြယ်သူ (ဝါ) ကိလေသာ စင်ကြယ်ခြင်း၏ သင်္ကေတ ဖြစ်လာခဲ့သည်။ ကြာတို့သည် ရွံ့ညွန့်၌ အခြေခံသော်လည်း ရေထုကို ဖောက်ကာ လေပြင်တွင်ပွင်ကြကုန် သကဲ့သို့ ဗုဒ္ဓသည်လည်း အဝိဇ္ဇာကိုဖောက်၍ ဝိဇ္ဇာဉာဏ်ဖြင့် နိဗ္ဗာန်ကို မျက်မှောက်ပြုတော်မူနိုင်သည်ဟူသော သဘောအနက်ကိုမှီ၍ ကြာသည် မဂ်ဖိုလ်ဉာဏ်ပညာ၏ သင်္ကေတအဖြစ်လည်း အမြတ်တနိုး အသုံးပြုလာခဲ့သည်။ ကြာကို ကမ္ဘာဦးကတည်းက ပေါ်ခဲ့သောပန်းဖြစ်သည်ဟု ယုံကြည်ခဲ့ခြင်းများလည်းရှိသည်။ "'အကြင်ကမ္ဘာ၌ ဘုရားဖြစ်အံ့။ ကြာပွင့်သည်လည်း ဖြစ်၏။ တစ်ဆူဖြစ်တော်မူလျှင် ကြာတစ်ပွင့် သင်္ကန်းတစ်စုံပါသည်'"ဟုဆိုသည်။ "'ငါးဆူရွှေကြာ၊ နိမိတ်လာ၍၊ ငါးဖြာပွင့်လျက်၊ တစ်ပင်နက်ဝယ်၊ ငါးဆက်ဖူးငုံ၊ ပေါ်လတ်တုံက'"ဟူသော ရှင်မဟာရဋ္ဌသာရ၏ အရေးအဖွဲ့အရ ကကုသန်၊ ကောဏဂုံ၊ ကဿပ၊ ဂေါတမ၊ အရိမေတ္တယျ ဟူသော ဘုရားငါးဆူပွင့်မည့် ပုဗ္ဗနိမိတ်အနေဖြင့် ဤဘဒ္ဒကမ္ဘာ ဖြစ်တည်လာသောအခါက သင်္ကန်းပရိက္ခရာ အစုံအလင်နှင့် တကွ ကြားငါးပွင့် ပါလာသည်ဟု ဆိုသည်။ ထို့ပြင် ကြာ သည် ဂေါတမမြတ်စွာဘုရားနှင့် သူ၏ သာဝကဖြစ်လာမည့်သူများ၏ ဘဝဖြစ်စဉ် အများအပြား၌ ပါဝင် ပတ်သက်ခဲ့ဖူး၏။  ဗုဒ္ဓ၏ ဘဝဖြစ်စဉ် (ဗုဒ္ဓဝင်)၌လာသည့် အောက်ပါ အဖြစ်အပျက်တွင် ကြာကို မြတ်နိုးဖွယ်ရာ တွေ့နိုင်သည် -
“သုမေဓာ ရှင်ရသေ့ ဘုရားဖြစ်ရန် စိတ်တော်ကြံစည်နေခိုင်တွင် သုမိတ္တာ အမည်ရှိသော ပုဏ္ဏေးမ(ပုဏ္ဏားပျိုမလေး) သည် ဒီပင်္ကရာ မြတ်စွာဘုရားထံ၌ စည်းဝေးကြသော လူထု အစည်းအဝေးကြီးသို့ ကပ်ရောက်လာ၏။ ထို သုမိတ္တာ၏လက်၌ မြတ်စွာဘုရားကို ပူဇော်ရန် ကြာရှစ်လက်တို့ကို ယူဆောင်၍လာရာ ပရိသတ် အလယ်သို့ရောက်၍ သုမေဓာရှင်ရသေ့ အပေါ်၌ မေတ္တပေမဓာတ်များစွာပင် ဝင်လတ်သဖြင့် လှူဖွယ်ဝတ္တုတို့ကို လှူဒါန်းချင်လှပါသော်လည်း ကြာ ရှစ်လက်မှတစ်ပါး အခြားလှူဖွယ် မပါရကား...." အရှင်ရသေ့ မြတ်စွာဘုရားအား အရှင်ရသေ့ အလိုရှိသလို လှူဒါန်းရန် ငါးလက်သော ကြာတို့ကို အရှင့်အား ပေးအပ်ပါ၏။ ကျန်သော ကြာသုံးလက်ကို မူကား အကျွန်ုပ်လှူဒါန်းရန် အတွက် ဖြစ်ပါစေ" ဟု ပြောဆို လှူဒါန်းပြီးလျှင် "အရှင် ရသေ့ သည် ဘုရားဖြစ်ဖို့ရန် ဖြည့်ကျင့်နေသမျှ အတောအတွင်း အကျွန်ုပ်သည် အရှင်နှင့်တကွ ညီမျှသော သူတို့ ဖြစ်ကြရပါစေကုန်သတည်း" ဟု ဆုပန်ခဲ့လေသည်။ သုမေဓာ ရှင့်ရသေ့လည်း သုမိတ္တာ ပုဏ္ဏားပျိုမ ပေးအပ်သော ကြာငါးလက်တို့ကို ခံယူ၍ မျက်မှောက် တူရူ ကြွလာတော်မူသော ဒီပင်္ကရာမြတ်စွာဘုရားကို ပရိသတ်တို့ အလယ်၌ပင် "သမ္မာသမ္ဗောဓိဉာဏ်" အထိ ဆုပန် ကြည်ဖြူ ပူဇော်လေသည်။ ”
အထက်ပါ အဖြစ်အပျက်ကို ထောက်၍ မြတ်သောဆုကို ပန်ဆင်ကြခြင်း၌ ကြာသည် အလောင်းတော်နှင့် သူ၏ ပါရမီဖြည့်ဖက်တို့ လက်ဝယ် တင့်တင့်တယ်တယ်ရှိနေခဲ့ဖူးသည်။
မြန်မာမင်းတို့၏ ကြာနှင့်ပတ်သက်သော အယူအဆနှင့် အသုံးပြုပုံ
ကြာ၏ အထိမ်းအမှတ်နှင့် စပ်လျည်း၍ ထူးခြားသော အချက်မှာ မင်းနှင့် စပ်သော ကိစ္စအတွက် မြန်မာပညာရှိများက အဓိပ္ပာယ်သစ် ထပ်ထည့်လာခြင်း ဖြစ်လေသည်။ ထိုအဓိပ္ပာယ်သစ်သည် အခြားမဟုတ်၊ ကျေးဇူးသိတတ်ခြင်း၊ ဘေးအန္တရာယ်ကင်းခြင်းနှင့် ပတ်သက်သော အထိမ်းအမှတ် (သင်္ကေတ) များ ဖြစ်သည်။ ထိုအထိမ်းအမှတ်များဖြင့် မင်းတို့၏ ပလ္လင်များ၌ ကြာရိုး၊ ကြာရွက်၊ ကြာပွင့်၊ ကြာချပ်တို့ကို ထုလုပ် သုံးဆောင်ခြင်း ပြုခဲ့ကြသည် ဟု ဇေယျသင်္ခယာဘွဲ့ရ မြဝတီမင်းကြီး ဦးစ၏ ရွှေဘုံနိဒါန်း၌ ရှင်းပြထားသည်။
ရာဇာဓိရာဇ်အရေးတော်ပုံကျမ်းလာ ကြာနှင့်ပတ်သက်သော အယူအဆများ
မွန်ဘာသာ ရာဇာဓိရာဇ် အရေးတော်ပုံကျမ်းတွင် ဗညားနွဲ့သည် ဒဂုန်၌ ခြားနားနေစဉ် လူတစ်ယောက်က ၎င်းအား ကြာပန်းတစ်စီးဖြင့် လာရောက်ဆက်သ၏။ ထိုအခါ ပညာရှိ မင်းကံစီသည် လွန်စွာ ဝမ်းသာသဖြင့် လက်သီးလက်မောင်းတန်းလေသည်။ ထိုအခါက ဗညားနွဲ့က မေးလေရာ "ကြာပန်းဟူသည် တနင်္လာနံ၊ ဗဂိုးလည်း တနင်္လာနံ၊ ဟံသာဝတီကို အရှင်မင်းသား လွယ်ကာသာ ရမည်နိမိတ်ဖြစ်သည်။ ထို့ပြင် ကြာပန်းဟူသည် ဘုရားလောင်း ဗောဓိသတ္တတို့၏ အရိပ် နိမိတ်လည်း ဖြစ်သည်။ ဘုရားလောင်းသည် ပါရမီနုစဉ်အခါက သုံဂမိတ်မင်း(သုမ္ဘမိတ္တ) ဘဝ၌ လွန်စွာ ဆင်းရဲခြင်းကို ခံရသည်။ နောင်အခါ ပါရမီ ရင့်သန်လတ်သော် သုံးဆယ့်တစ်ဘုံသားတို့၏ အထွက်အထိပ် ဘုရားရှင် ဖြစ်ရသည် မဟုတ်လော။ ယခု ကြာပန်းရသည့် နိမိတ်သည် မကြာမီအတွင်း ဟံသာဝတီ ရွှေနန်းထက်၌ သုခ စည်းစိမ်ကို အရှင်မင်းသား ခံစားရတော့မည် မချွတ်၊ ဤသည်ကို မြင်၍ ကျွန်ုပ်ဝမ်းသာလွန်းသဖြင့် လက်သီးလက်မောင်း တန်းမိခြင်း ဖြစ်ပေသည်" ဟု မင်းကံစီက ဖြေလေသည်။
အိန္ဒိယနှင့် ပါကစ္စတန်နိုင်ငံတို့ရှိ ကြာနှင့် ပတ်သက်သော အယူအဆများနှင့် အသုံးပြုပုံများ
လွန်ခဲ့သော နှစ်ပေါင်း ၅၀၀၀ ခန့် (ဘီစီ - ၃၀၀၀ခန့်) က ယခု ပါကစ္စတန်နိုင်ငံရှိ အိန္ဒုမြစ်ဝှမ်းတွင် မိုဟင်ဂျိုဒါရိုမြို့၊ ဟာရပ္ပမြို့များ ထွန်းကားခဲ့သည်။ ထိုမြို့များတွင် နေထိုင်သူများမှာ ဒြာဗီးဒီးယန်း လူမျိုးများ ဖြစ်ကြသည်။ ထိုမြို့တို့ကို တူးဖော်ရာ၌ ထိုမြို့တို့တွင် နေထိုင်သူများသည် ကြာကို အမြတ်တနိုး ပန်ဆန် အသုံးပြုခဲ့ကြသည်ဟု ယူဆရသော အထောက်အထားများကို တွေ့ရသည်။ ဦးခေါင်းတွင် ကြာပန်းကို ပန်ထားသော အမျိုးသမီးရုပ်တုများ၊ ကြာပွင့်ပေါ်တွင် ထိုင်နေသောပုံမျာ "ပဒုမ္မာသန" ထိုင်ပုံထိုင်နည်းဖြစ်ပြီး၊ ထို ထိုင်ပုံထိုင်နည်းကို ထောက်၍ ထိုခေတ်က ဒြာဗီးဒီးယန်း လူမျိုးတို့တွင် ယောဂကျင့်စဉ်သည် အာရိယန်လူမျိုးတို့ အိန္ဒိယသို့ မဝင်ရောက်မီကပင် ရှိနေနှင့်ပြီးဖြစ်ကြောင်း သုတေသီများက ကောက်ချက်ချကြသည်။
ကြာနှင့်ပတ်သက်သော အခြားသော အထောက်အထားများကို အိန္ဒိယသို့ ဝင်ရောက်လာသော အာရိယန်လူမျိုးတို့၏ နောက်ဆက်တွဲ ဝေဒကျမ်းများတွင် တွေ့ရသည်။ ထိုကျမ်းတို့၏ အလိုအရ ဤကမ္ဘာလောကကြီး၏ မူလအစသည် ပွင့်ချပ် တစ်ထောင်ရှိသော ကြာပန်း ဖြစ်သည်။ အလင်းရောင်ကိုမှီ၍ ထိုကြာသည် ပွင့်လာသည်။ ထိုကြာမှ ဗြဟ္မန်(ပရမတ္တမ)၊ ထိုဗြဟ္မန်မှ ကမ္ဘာကို အစိုးရသော ဗြဟ္မာနှင့် ၎င်း၏ ကြင်ယာတော် သူရဿတီနတ်သမီးသည် ထွက်ပေါ်လာသည်။ ထိုဗြဟ္မာနှင့် ကြင်ဖက်တို့မှ အခြားသက်ရှိ သက်မဲ့များ ဖြစ်ပေါ်လာရသည်။ ၎င်း ဗြဟ္မာ၏ ကြင်ဖက် သူရဿသီ နတ်သမီးကို ရှေးခေတ် အာရိယန်တို့က သီရိနတ်သမီးဟု ခေါ်ဝေါ်ကြ၍ ဥစ္စာပစ္စည်းများကို ပေးဆောင်သူအနေဖြင့် ကိုးကွယ်ကြသည်။ ထို နတ်သမီးသည် ကျန်းမာခြင်း၊ အသက်ရှည်ခြင်းတို့ကို ပေးနိုင်သူ၊ သားသမီး ကျေးကျွန် စည်းစိမ်ချမ်းသာတို့ကို ပေးဆောင်နိုင်သူ ဖြစ်သည်ဟူသော ဂုဏ်ထူးဝိသေသအမျိုးမျိုးဖြင့် ကြာပန်းပေါ်၌ မတ်တပ်ရပ် အနေအထားဖြင့် ထုလုပ်ထားတက်ကြသည်။ ထိုအကြောင်းအရာတို့ အပေါ်တွင် အမှီပြု၍ ကြာသည် အသက်ရှည်ခြင်း၊ ဥစ္စာတိုးတက်ခြင်း၊ သားသမီး အစရှိသည်တို့ တိုးပွားခြင်း၊ ကျော်စောထင်ရှားခြင်း၊ မင်္ဂလာရှိခြင်းတို့၏ သင်္ကေတ အထိမ်းအမှတ် ဖြစ်လာခဲ့သည်။
ကြာပင်၏အသုံးဝင်မှုများ
သင်သည်ကြာတစ်ပင်ကိုသေချာကြည့်သင့်ပါသည်။ ကြာပင်သည်လှပမှုအတွက်သာမက လူသားများအတွက်အသုံးဝင်မှုများလည်းရှိသည်။ တစ်နည်းအားဖြင့် ကြာပင်သည် အမြစ်မှသည် အရွက်တိုင် အသုံးဝင်သည့်အရာများဖြစ်ကြသည်။
ကြာပင်သည် အအေးမိ၊ ဖျားနာ၊ သွေးမတိတ်သည့် ဝေဒနာများကိုကုစားနိုင်သည်ဟု တရုတ်လူမျိုးတို့က ယုံကြည်ထားကြသည်။
ကိုးကား
ကဏ္ဍ:ပန်းများ ကဏ္ဍ:ဆေးဖက်ဝင် အပင်များ
စီဘီဘဏ်
စီဘီဘဏ် (CB Bank PCL; ယခင်အမည် သမဝါယမဘဏ်လီမိတက်) သည် ၁၉၉၂ ခုနှစ်၊ ဩဂုတ်လ (၂၁) ရက်နေ့တွင် မြန်မာနိုင်ငံတော်ဗဟိုဘဏ်၏ ခွင့်ပြုချက်ဖြင့် ဖွင့်လှစ်ခဲ့သည်။ ဘဏ်ရုံးချုပ်သည် အမှတ် (၄၆)၊ Union Financial Center Tower (UFC)၊ မဟာဗန္ဓုလလမ်းနှင့် သိမ်ဖြူ လမ်းထောင့်၊ ဗိုလ်တထောင်မြို့နယ်၊ ရန်ကုန်မြို့တွင် တည်ရှိသည်။ CB Bank ကို ဦးခင်မောင်အေး (Chairman) နှင့် ဦးကျော်လင်း (Executive Vice President & CEO) တို့က ဦးဆောင်လုပ်ကိုင်လျက်ရှိပြီး ယခုအခါတွင် ဘဏ်ခွဲပေါင်း ၂၅၀ ကျော်ကို ဖွင့်လှစ်ထားရှိပြီး မြန်မာနိုင်ငံ၊ ထိုင်းနိုင်ငံတွင် ATM, CRM နှင့် ခရက်ဒစ် ကဒ် များကို စတင် အသုံးပြုသည့်ဘဏ်လည်း ဖြစ်သည်။
သမိုင်းကြောင်း
မြန်မာနိုင်ငံ ငွေရေးကြေးရေး ဥပဒေနှင့် မြန်မာနိုင်ငံတော် ဗဟိုဘဏ်ဥပဒေအရ Co-operative Bank PCL ကို ၁၉၉၂ ခုနှစ်၊ ဩဂုတ်လ (၂၁)ရက်နေ့တွင် မြန်မာနိုင်ငံတော် ဗဟိုဘဏ်၏ ခွင့်ပြုချက်ဖြင့် စတင်တည်တောင် ဖွင့်လှစ်ခဲ့သည်။ အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန၊ ရင်းနှီးမြှုပ်နှံမှုနှင့် ကုမ္ပဏီများ ညွှန်ကြားမှု ဦးစီးဌာနမှ (၁၀-၅-၂၀၀၄) ရက်နေ့တွင် လုပ်ငန်း စတင် ဆောင်ရွက်ခွင့်လက်မှတ် ( Certificate of Commerce of Business )ကိုလည်းကောင်း၊ ဘဏ္ဍာရေးနှင့်အခွန်ဝန်ကြီးဌာန မြန်မာနိုင်ငံတော် ဗဟိုဘဏ်မှ(၂၅-၅-၂၀၀၄)ရက်နေ့တွင် ကူးသန်းရောင်းဝယ်ရေး ဘဏ်လုပ်ငန်း၊ ရင်းနှီးမြှုပ်နှံမှု ဘဏ်လုပ်ငန်း လုပ်ကိုင်ခွင့် လိုင်စင်ကိုလည်းကောင်း ထုတ်ပေးခဲ့ရာ ဘဏ်သုံးဘဏ် ပေါင်းစည်း၍ သမဝါယမဘဏ် လီမိတက်အဖြစ် (၁၅-၆-၂၀၀၄)နေ့မှ စတင်၍ ဆောင်ရွက်ခဲ့သည်။ အရောင်အသွေး မခွဲခြားဘဲ ပူးပေါင်းပါဝင်ခြင်းနှင့် အရောင်အသွေး မတူသူများကို တသားတည်းဖြစ်အောင် စည်းလုံးခြင်း အထိမ်းအမှတ်အဖြစ် သက်တန့်ရောင် (၇)ရောင်မှ ထင်ရှားသည့် အရောင်(၄)မျိုးဖြစ်သော အနီ၊ အဝါ၊ အစိမ်း၊ အပြာ ပါရှိသည့် သက်တံပုံကို ရယူထားခြင်းဖြစ်သည်။
နိုင်ငံတကာအသိအမှတ်ပြုဆုတံဆိပ်များ
၂၀၁၃ ခုနှစ် ၂၀၁၄ ခုနှစ်
ကိုးကား
ကဏ္ဍ:မြန်မာနိုင်ငံ၏ ဘဏ်များ
ပဒကားတောင်ရွာ၊ နတ်ချောင်း
ပဒကားတောင်ရွာ၊ နတ်ချောင်း
ဝန်ထမ်းရွေးချယ်လေ့ကျင့်ရေးဦးစီးဌာန
ဝန်ထမ်းရွေးချယ် လေ့ကျင့်ရေး ဦးစီးဌာနသည် ပြည်ထောင်စု ရာထူးဝန်အဖွဲ့၏လက်အောက်ရှိ ဦးစီးဌာနတစ်ခု ဖြစ်ပြီး နိုင်ငံ့ဝန်ထမ်းများ ရွေးချယ်ရေးနှင့် လေ့ကျင့်ရေးကိစ္စများကို တာဝန်ယူ ဆောင်ရွက်ပေးလျက်ရှိသည်။ မြန်မာနိုင်ငံ၏ နိုင်ငံ့ဝန်ထမ်းများ ထက်မြက်ထိရောက်မှု ရှိစေရေးအတွက် ဝန်ထမ်းရွေးချယ် လေ့ကျင့်ရေးအဖွဲ့က တာဝန်ယူ ဆောင်ရွက်ရာတွင် အရည်အသွေး ပြည့်ဝသော ရုံးလုပ်ငန်းများနှင့် လိုအပ်မည့် သတင်းအချက်အလက်များဖြင့် ထောက်ကူ ဆောင်ရွက်ပေးရေးသည် ဝန်ထမ်းရွေးချယ် လေ့ကျင့်ရေး ဦးစီးဌာန၏ ရည်ရွယ်ချက် ဖြစ်သည်။
လုပ်ဆောင်ချက်
ဝန်ထမ်းရွေးချယ် လေ့ကျင့်ရေး ဦးစီးဌာနသည် အောက်ပါ လုပ်ငန်းတာဝန်များကို လုပ်ဆောင်လျက် ရှိသည်။
အလုပ်ခန့်ထားခြင်း
နိုင်ငံ့ဝန်ထမ်းများ ရွေးချယ်ခန့်ထားနိုင်ရန် အလို့ငှာ ဝန်ထမ်းရွေးချယ်လေ့ကျင့်ရေး ဦးစီးဌာနသည် အောက်ပါ လုပ်ငန်းစဉ်များကို ဆောင်ရွက်ရသည်။
မြန်မာနိုင်ငံတွင် နိုင်ငံ့ဝန်ထမ်းအဖြစ် တာဝန်ထမ်းဆောင်နိုင်သည့် ဝင်ပေါက်ရာထူး အဆင့် (၆)ခုရှိရာ အောက်ပါအတိုင်း ဖြစ်သည်။
ရွေးချယ်ရေးလုပ်ငန်းစဉ်များ
ဝန်ကြီးဌာန/အဖွဲ့အစည်းများအောက်ရှိ ဦးစီးဌာနနှင့် လုပ်ငန်းများသည် ပြန်တမ်းဝင်အရာရှိအဆင့် လစ်လပ်ရာထူးများသို့ ဖြည့်စွက် ခန့်ထားရန်လိုပါက သက်ဆိုင်ရာ ဝန်ကြီးဌာန ဝန်ကြီးနှင့် အကြီးအကဲတို့၏ ခွင့်ပြုချက်ဖြင့် လစ်လပ်ရာထူးအတွက် ကြော်ငြာခေါ်ယူပေးရန် ဝန်ထမ်း ရွေးချယ်လေ့ကျင့်ရေးအဖွဲ့က သက်မှတ်ထားသော အဆိုပြုလွှာတွင်ဖြည့်စွက်ကာ ဝန်ထမ်း ရွေးချယ်လေ့ကျင့်ရေး ဦးစီးဌာနသို့ ပေးပို့နိုင်သည်။ ဦးစီးဌာနမှ ညွှန်ကြားရေးမှူးချုပ်နှင့် တာဝန်ရှိသူများက အဆိုပြုလွှာအပေါ် အဆင့်ဆင့်စိစစ်၍ သီးခြား ညှိနှိုင်းဆွေးနွေးစရာ မရှိပါက ဝန်ထမ်းရွေးချယ်လေ့ကျင့်ရေး အဖွဲ့အစည်းသို့ တင်ပြ၍ ကြော်ငြာထုတ်ပြန်နိုင်ရန် ဆောင်ရွက်သည်။ အကယ်၍ ကြော်ငြာခေါ်ယူရန် အဆိုပြုလွှာတွင် ဖော်ပြချက်များသည် ထပ်မံ၍ ရှင်းရှင်းလင်းလင်း ရှိစေရန်လိုအပ်ပါက ဝန်ထမ်းရွေးချယ် လေ့ကျင့်ရေးဦးစီးဌာနသည် အဖွဲ့၏လမ်းညွှန်မှုများနှင့်အညီ သက်ဆိုင်ရာဌာနနှင့် ညှိနှိုင်းဆွေးနွေးမှုများ ပြုလုပ်သည်။
အဆိုပါ ညှိနှိုင်းဆွေးနွေးမှုများ ပြုလုပ်ရာတွင် အများအားဖြင့် အောက်ပါအချက်များ အပေါ်ဆွေးနွေးကြရသည်။
ကြော်ငြာထုတ်ပြန်ခြင်း
ဝန်ကြီးဌာန၊ အဖွဲ့အစည်းများတွင် လစ်လပ်သောရာထူးနေရာရှိပါက ဖြ့ည်စွက် ခန့်ထားနိုင်ရေးအတွက် ရာထူးရွေးချယ်ရေးပုံစံကို ဖြည့်စွက်၍ ကြော်ငြာခေါ်ယူ ပေးနိုင်ရန် ဝန်ထမ်းရွေးချယ် လေ့ကျင့်ရေးအဖွဲ့သို့ အဆိုပြုနိုင်သည်။ ဝန်ထမ်းရွေးချယ် လေ့ကျင့်ရေးဦးစီးဌာနသည် အဆိုပြုပုံစံများကို စိစစ်၍ အဖွဲ့၏ အနီးဆုံး ပုံမှန်အစည်းအဝေးသို့ တင်ပြရသည်။ အဖွဲ့က အတည်ပြုပြီးနောက် ကြော်ငြာထုတ်ပြန်ရန်အတွက် နေ့စဉ်ထုတ် သတင်းစာ ၃ စောင်တွင် တစ်ရက်တစ်စောင် ဖော်ပြပေးနိုင်ရန် စိစဉ်ဆောင်ရွက်သည်။ ရွေးချယ်ပေးရန် အဆိုပြုသည့် ဝန်ထမ်းအဖွဲ့အစည်းတစ်ခုအတွက် ကြော်ငြာခေါ်ယူရန် တစ်ကြိမ်အဆိုပြုတိုင်း အထက်ပါအတိုင်း သတင်းစာ ၃ စောင်တွင် ကြော်ငြာထည့်သွင်း ဖော်ပြပေးရာတွင် အချို့ဝန်ထမ်း အဖွဲ့အစည်းများသည် တစ်နှစ်အတွင်း တစ်ကြိမ်မက ကြော်ငြာခေါ်ယူပေးရန် အဆိုပြုသည်များလည်းရှိသည်။
ရေးဖြေစာမေးပွဲကျင်းပခြင်း
ကြော်ငြာပါ ရာထူးနေရာများသို့ လျှောက်ထားသူများအတွက် အချိန်ယူ၍ လျှောက်လွှာများ တင်သွင်းနိုင်စေရန်နှင့် စာမေးပွဲများအတွက် ကောင်းစွာ လေ့လာဆည်းပူးမှုများ ပြုလုပ်နိုင်ရန် ကြော်ငြာပိတ်ရက်နှင့် စာမေးပွဲကျင်းပရက်များကို သင့်တင့် လျှောက်ပတ်စွာ သတ်မှတ်ပေးသည်။ စာမေးပွဲကျင်းပရာတွင် နေပြည်တော်၌သာ ကျင်းပပြီး ဖြေဆိုရမည့် စာဖြေဌာနကို စာမေးပွဲဖြေဆိုခွင့် ကတ်ပြားထုတ်ယူသည့်နေ့တွင် ကြေညာသည်။ ဖြေဆိုရမည့် မေးခွန်းလွှာများမှာ မြန်မာစာ၊ အင်္ဂလိပ်စာနှင့် အထွေထွေဗဟုသုတ မေးခွန်းလွှာများ ဖြစ်သည်။ စာမေးပွဲများကို ယေဘုယျအားဖြင့် စနေနေ့နှင့် တနင်္ဂနွေနေ့များတွင် ကျင်းပသည်။ လျှောက်လွှာတင်သွင်းသူများ လိုက်နာဆောင်ရွက်ရမည့် စည်းကမ်းချက်များ၊ လျှောက်လွှာပုံစံနှင့် မေးခွန်းလွှာများအလိုက် ကြိုတင်လေ့လာ ဆည်းပူးရမည့် သင်ခန်းစာများကို ဝန်ထမ်းရွေးချယ်လေ့ကျင့်ရေးအဖွဲ့က ထုတ်ဝေထားသော လမ်းညွှန်စာစောင်တွင် ကြည့်ရှုနိုင်သည်။
လူတွေ့စစ်ဆေးရန် စီစဉ်ဆောင်ရွက်ခြင်း
စိတ်ပိုင်းဆိုင်ရာ စစ်ဆေးမှုကို ယေဘုယျအားဖြင့် လူတွေ့စစ်ဆေးမည့် နေ့ရက်ထက် တစ်ရက်စောကာ စိတ်စစ်ဆေးရေးဌာနက ဆောင်ရွက်သည်။ စစ်ဆေးခံပုဂ္ဂိုလ်သည် စံချိန်စံနှုန်း သတ်မှတ်ထားပြီး ချိတ်ဆက်ပြုထားသော မေးခွန်းပေါင်းများစွာကို ရေးသား ဖြေဆိုရသည်။ ဖြေဆိုချက်များကို စံနှုန်းပြုထားသည့် အမှတ်ပေးစနစ်ဖြင့် စိစစ်လျက် စစ်ဆေးခံသူ၏ စိတ်ပိုင်းဆိုင်ရာ ကိုယ်ရည်ကိုယ်သွေးများကို ဖော်ထုတ်သည်။ စစ်ဆေးခံပုဂ္ဂိုလ် တစ်ဦးချင်း၏ စိတ်ပိုင်းဆိုင်ရာ အခြေအနေကို လူတွေ့စစ်ဆေးမည့် အဖွဲ့သို့ စိတ်ဆေးရေးဌာနအရာရှိက အချိန်မီတင်ပြရသည်။
လူတွေ့စစ်ဆေးခြင်း
လူတွေ့စစ်ဆေးခြင်းကို ဝန်ထမ်းရွေးချယ် လေ့ကျင့်ရေးအဖွဲ့၊ အဖွဲ့ဝင်များကိုယ်တိုင် ဆောင်ရွက်သည်။ လူတွေ့စစ်ဆေးခံသူ တစ်ဦးချင်း၏ အလုပ်လျှောက်လွှာ၊ ကိုယ်ရေးမှတ်တမ်း၊ လျှောက်ထားသူသည် ဝန်ထမ်းဖြစ်ပါက သက်ဆိုင်ရာ ဝန်ကြီးဌာန၏ ခွင့်ပြုစာ၊ ဘွဲ့လက်မှတ်နှင့်တကွ အခြားလိုအပ်သည့် စာရွက်စာတမ်းများ၊ လူတွေ့စစ်ဆေးခံသူ၏ စိတ်အခြေအနေ စစ်ဆေးလွှာများနှင့် ရွေးချယ်မည့်ရာထူးနှင့် ပတ်သက်သော အချက်အလက်များကို လူတွေ့စစ်ဆေးမည့် အဖွဲ့ဝင်များထံ အချိန်မီတင်ပြထားရသည်။
နောက်ဆုံးအဆင့် ရွေးချယ်ခြင်းနှင့် ခန့်ထားခြင်း
ကြော်ငြာခေါ်ယူထားသော လစ်လပ်ရာထူးများအတွက် သင့်လျော်သူများကို နောက်ဆုံးအဆင့် ရွေးချယ်ပေးနိုင်ရေးအတွက် ဝန်ထမ်းရွေးချယ်လေ့ကျင့်ရေးအဖွဲ့သည် ရာထူးရွေးချယ်ရေးအစည်းအဝေးကို လိုအပ်သည့်အခါတိုင်း သီးခြားကျင်းပသည်။ အဖွဲ့ဥက္ကဋ္ဌကိုယ်တိုင် ဦးဆောင်လျက် အဖွဲ့ဝင်များလျှို့ဝှက်ပေးထားသော လူတွေ့ရမှတ်၊ ရေးဖြေစာမေးပွဲရမှတ်များကို အသေးစိတ်စစ်ဆေးပြီး ထူးချွန်မှုအလိုက် တန်းစီကာ လစ်လပ်ရာထူးနေရာ အရေအတွက်အတိုင်း ရွေးချယ်ပေးသည်။ အရန်ပုဂ္ဂိုလ်စာရင်းကိုလည်း တပါတည်း သတ်မှတ် လျာထားပေးရသည်။ ဝန်ထမ်းရွေးချယ် လေ့ကျင့်ရေးဦးစီးဌာန၊ ညွှန်ကြားရေးမှူးချုပ်သည် ရွေးချယ်ခံရသူများစာရင်းကို ကြေညာခြင်း၊ သက်ဆိုင်ရာ ဝန်ကြီးဌာနနှင့် ဦးစီးဌာန လုပ်ငန်းများသို့ အကြောင်းကြားခြင်းတို့ကို ဆောင်ရွက်သည်။ ရွေးချယ်ခံရသူများထဲမှ ပြင်ပပုဂ္ဂိုလ်များသည် ဗဟိုဝန်ထမ်းတက္ကသိုလ်များတွင် ဖွင့်လှစ်မည့် အရာထမ်းလောင်း အခြေခံသင်တန်းများသို့ တက်ရောက်ရန်နှင့် သင်တန်းပြီးဆုံးမှသာ သက်ဆိုင်ရာဌာနများက ဝန်ထမ်းအဖြစ် ခန့်ထားရန်ဖြစ်သည်။ ရွေးချယ်ခံရသူများအနက် လက်ရှိ နိုင်ငံ့ဝန်ထမ်းများသည် ပြင်ပပုဂ္ဂိုလ်များ အရာထမ်းလောင်း အခြေခံသင်တန်း တက်ရောက်နေစဉ် မိမိ၏ မူလဌာန၌သာ တာဝန်ထမ်းဆောင်ရပြီး သင်တန်းပြီးဆုံးသည့်အခါ ပြင်ပပုဂ္ဂိုလ်များနှင့်အတူ ရွေးချယ်ခံရသော ရာထူးအတွက် သက်ဆိုင်ရာဌာနသို့ သတင်းပို့ရသည်။ အဆိုပါဌာနတွင် တာဝန်ထမ်းဆောင်နေစဉ် ဗဟိုဝန်ထမ်းတက္ကသိုလ်များ၌ ဖွင့်လှစ်သော အရာထမ်းအခြေခံသင်တန်းသို့ တက်ရောက်ရသည်။
ရာထူးတိုးမြှင့်ခြင်း
ဝန်ထမ်းရွေးချယ် လေ့ကျင့်ရေးအဖွဲ့သည် ရွေးချယ်ခြင်းနှင့် လေ့ကျင့်ခြင်း လုပ်ငန်းများအပြင် ဝန်ကြီးဌာန၊ အဖွဲ့အစည်းများမှ ပြန်တမ်းဝင် အရာရှိအဆင့်သို့ ဌာနတွင်းရာထူး တိုးမြှင့်ပေးရန် အဆိုပြုညှိနှိုင်းချက်များအပေါ် စိစစ်သဘောတူညီချက်ပေးခြင်းလုပ်ငန်းကို ၁၉၇၉ ခုနှစ် ဒီဇင်ဘာလမှ စတင်ဆောင်ရွက်ပေးလျက်ရှိသည်။
၁၉၈၀ ပြည့်နှစ် ဇွန်လတွင် နိုင်ငံတော်ကောင်စီက ထုတ်ပြန်ခဲ့သော ဝန်ထမ်းများ ရာထူးတိုးမြှင့်ခြင်းဆိုင်ရာ လုပ်ထုံးလုပ်နည်း များကို နိုင်ငံ့ဝန်ထမ်းအဖွဲ့အစည်းများက လိုက်နာ ဆောင်ရွက်လျက်ရှိရာ ပြန်တမ်းဝင်အရာရှိအဆင့် ဝင်ပေါက် ရာထူးသို့ ဌာနတွင်းမှ တိုးမြှင့် ခန့်ထားလိုပါက ဝန်ကြီးဌာန၊ အဖွဲ့အစည်းများသည် ဝန်ထမ်းရွေးချယ် လေ့ကျင့်ရေးအဖွဲ့၏ သဘောတူညီချက် ရယူရန် လိုအပ်သည်။ ထိုသို့ သဘောတူညီချက် ရရှိရန် အဆိုပြုချက်များကို ဝန်ထမ်းရွေးချယ် လေ့ကျင့်ရေးဦးစီးဌာနက ရာထူးတိုးမြှင့်ခြင်းဆိုင်ရာ လုပ်ထုံးလုပ်နည်းများနှင့်အညီ စိစစ်၍ ဝန်ထမ်းရွေးချယ် လေ့ကျင့်ရေးအဖွဲ့ အစည်းအဝေးသို့ တင်ပြသည်။
၁၉၉၂ ခုနှစ် နိုဝင်ဘာလတွင် ပြည်ထောင်စု မြန်မာနိုင်ငံတော် အစိုးရအဖွဲ့ရုံးမှ တည်ဆဲ ရာထူးတိုးမြှင့်ရေး လုပ်ထုံးလုပ်နည်းအရ သတ်မှတ်ထားသော ရာထူးတို့မြှင့်ပေးရန် အတွက် အနည်းဆုံးရှိရမည့် လုပ်သက်သတ်မှတ်ချက်ကို လျော့ပေါ့၍ အထူးကိစ္စအဖြစ် ရာထူးတိုးမြှင့်ပေးရန် မူ သတ်မှတ်ပေးခဲ့သည်။
လေ့ကျင့်ရေး
ဝန်ထမ်းရွေးချယ် လေ့ကျင့်ရေးအဖွဲ့၏ လုပ်ငန်းများကို အဖွဲ့၏ စီမံခန့်ခွဲရေးဆိုင်ရာ အဖွဲ့အစည်းအနေအထားဖြင့် ဝန်ထမ်းရွေးချယ် လေ့ကျင့်ရေးဦးစီးဌာနက ရုံးလုပ်ငန်းပိုင်းဆိုင်ရာ ထောက်ကူဆောင်ရွက်ရာ၌ နိုင်ငံ့ဝန်ထမ်းတက္ကသိုလ်(၂)ခု(နိုင်ငံ့ဝန်ထမ်းတက္ကသိုလ်(အောက်မြန်မာပြည်)၊နိုင်ငံ့ဝန်ထမ်းတက္ကသိုလ်(အထက်မြန်မာပြည်) )တွင် ဝန်ထမ်းများကို လေ့ကျင့်သင်တန်းများ ပေးရန်ကိစ္စအတွက် တက္ကသိုလ်များနှင့် နိုင်ငံ့ဝန်ထမ်းအဖွဲ့အစည်းများအကြား ညှိနှိုင်း ပေါင်းစပ်ပေးသည်။ အလားတူစွာပင် ပြည်ထောင်စု တိုင်းရင်းသား လူမျိုးများဖွံ့ဖြိုးရေး တက္ကသိုလ်၌ တက်ရောက်မည့် သင်တန်းသားများ ရွေးချယ်သည့်ကိစ္စတွင် ဝန်ထမ်း ရွေးချယ် လေ့ကျင့်ရေး ဦးစီးဌာနသည် ပြည်နယ်၊ တိုင်းဒေသကြီးများနှင့် ဆက်သွယ်ညှိနှိုင်း ဆောင်ရွက်ပေးလျက်ရှိသည်။
ပတိန်ပြင်ရွာ၊ ယင်းမာပင်မြို့နယ်
ပတိန်ပြင်ရွာ (Puteinpyin)သည် စစ်ကိုင်းတိုင်းဒေသကြီး၊ ယင်းမာပင်ခရိုင်၊ ယင်းမာပင်မြို့နယ်၊ ကျောက်မှော်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၃၆၉၇ ဖြစ်သည်။
ကိုးကား
ကဏ္ဍ:ယင်းမာပင်မြို့နယ်ရှိ ရွာများ
မောင်းထောင်စုရွာ၊ ကန်ကုန်း
မောင်းထောင်စုရွာ၊ ကန်ကုန်း
နှဲမောက်တန်းရွာ၊ ကျုံမတ်
နှဲမောက်တန်းရွာ၊ ကျုံမတ်
လေဒီဂါဂါ
လေဒီဂါဂါ Lady Gaga ဟုလူသိများသော Stefani Joanne Angelina Germanotta သည် အ​မေရိကန် အဆို​တော်၊ ​တေး​ရေး နှင့် သရုပ်​ဆောင်တစ်​ဦး ဖြစ်သည်။ ၁၉၈၆ ခုနှစ်၏ မတ်လ၊​၂၈ရက်မှာ မွေးဖွားသူဖြစ်သည်။ သူမ၏ သူမတူထူးခြားမှု၊ ပရိသတ်ကိုလှုံ့​ဆော်နိုင်မှုနှင့် အမြင်ပိုင်း စမ်းသစ်မှု​​များမှာ သူမကို လူသိများလာ​စေခဲ့သည်။  ဂါဂါသည် ဆယ်​​​ကျော်သက်အရွယ်ကတည်းက Open music nights ​တို့၌ စတင် သီချင်းဆိုခဲ့ပြီး ​​ကျောင်းကပွဲ​တို့၌လည်း ပါဝင်ခဲ့သည်။  သူမသည် နယူးယောက်တက္ကသိုလ်၏ Tish School of the Arts က Collaborative Arts Project 21 မှာ ပညာသင်ခဲ့သည်။ Def Jam Recordings က သူမ၏စာချုပ်ကို ပယ်ချလိုက်သည်တွင် Sony/ATV Music Publishing ၌​တေး​ရေးအဖြစ် ဝင်​ရောက်လုပ်ကိုင်ခဲ့သည်။ ​တေး​ရေးအဖြစ်လုပ်ကိုင်​နေစဉ် ၂၀၀၇ ခုနှစ်၌ပင် Akon သည် သူမကို Interscope Records နှင့် သူ့ကိုယ်ပိုင် Label Konlive Distribution မှာ စာချုပ်ချုပ်ဆိုနိုင်ရန် ကူညီပေးခဲ့သည်။ ​နောက်နှစ်၌ပင် သူမ၏ ပွဲဦးထွက် electropop အမျိုးအစား အယ်လ်ဘမ် ဖြစ်သော The Fame နှင့် ​​ကျော်ကြားလာသည်။  ၎င်း အယ်လ်ဘမ် ထဲမှ "Just Dance " နှင့် " Poker Face " တို့သည် chart ​​များ၏ထိပ်ဆုံးမှာ ​နေရာယူခဲ့သော သီချင်းများဖြစ်သည်။ ​နောက်အယ်လ်ဘမ်တစ်ခု ဖြစ်သော The Fame Monsterသည် ၂၀၀၉ခုနှစ်တွင် ထွက်ရှိလာသည်။  ၎င်း အယ်လ်ဘမ်ထဲတွင်ပါဝင်သော "Bad Romance"၊ "Telephone" နှင့် "Alejandro" တို့သည် ​အောင်မြင်မှုရရှိခဲ့သော သီချင်း​​များဖြစ်သည်။
ဂါဂါ၏ electronic rock နှင့် techno-pop အမျိုးအစား ဒုတိယfull-length album Born This Way သည် ၂၀၁၁ခုနှစ်မှာ ထွက်ရှိလာခဲ့သည်။ ၎င်း albumသည် အ​မေရိကန် Billboard 200၏ ထိပ်ဆုံး​မှာ​ နေရာယူခဲ့သည်။ အ​မေရိကန်နိုင်ငံတွင်း ပထမအပတ်၌ပင် copy​များ တစ်သန်း​​ကျော် ရောင်းခဲ့ရသည်။ ခေါင်းစီးသီချင်း Born This Way သည် iTunes Storeမှာ တစ်ပတ်အတွင်း၌ပင် တစ်သန်းကျော် ဝယ်ယူကြသဖြင့် အ​ရောင်းရအမြန်ဆုံး သီချင်းဖြစ်လာခဲ့သည်။
ဂါဂါ၏ တတိယ တေးစီးရီး Artpop သည် ၂၀၁၃ခုနှစ်၌ ထွက်လာခဲ့သည်။ သူမသည် Artpop albumကို EDMနှင့် ဆန်းသစ်ခဲ့​ခြင်းဖြစ်သည်။  Artpop အခွေသည် အ​မေရိကန်မှာ နံပါတ်တစ် ရခဲ့သည်။ ၎င်း သီချင်းခွေထဲတွင်ပါဝင်သည့် သီချင်း "Applause" သည်လည်း အ​တော်အသင့် ​အောင်မြင်ခဲ့သည်။ သူမနှင့် Tony Bennettတို့၏ jazzအမျိုးအစား စုံတွဲအ​ခွေ Cheek to Cheekသည် ၂၀၁၄ခုနှစ်မှာထွက်ရှိလာသည်။  သူမ၏ soft rock-influeneced အမျိုးအစား ပဥ္စမ​​​မြောက် album Joanne က​တော့ ၂၀၁၆မှာ ထွက်ရှိလာခဲ့သည်။  Joanne album သည် အ​​မေရိကန် chart​​​များ၏ ထိပ်ဆုံးကို​ရောက်ခဲ့သည်။ ၎င်းနှစ်​​​တို့၌ပဲ Gagaသည် သရုပ်​ဆောင်​လောကဘက်ကို ကူး​​ပြောင်းလာခဲ့သည်။  သူမသည် ဇာတ်လမ်းတွဲအတို​လေးဖြစ်သော American Horror Story : Hotel (၂၀၁၅ မှ ၂၀၁၆ ထိထုတ်လွှင့်) ထဲမှာ ​ဇာတ်​ဆောင်အဖြစ်ပါဝင်ခဲ့သည်။ သူမသည် ၎င်းဇာတ်လမ်းတွဲအတွက် Golden Globe Award for Best Actress (အ​ကောင်းဆုံးအမျိုးသမီးဇာတ်​ဆောင်အတွက်​​​ ​ရွှေကမ္ဘာလုံးဆု)ကိုရရှိခဲ့သည်။ သူမ ပါဝင် သရုပ်​ဆောင်ခဲ့သော musical drama အမျိုးအစား A Star is Born (၂၀၁၈)ရုပ်ရှင် သည် ​အောင်မြင်မှု​များ ထပ်မံရရှိခဲ့ပြန်သည်။ သူမ၏ A Star is born album သည်လည်း ​BAFTA Award for Best Film Music ကိုသိမ်းပိုက်နိုင်ခဲ့သည်။  အဲ့တာ​​ကြောင့် Gaga သည် ယခုဆယ်စုနှစ်အတွက် အ​မေရိကန်မှာ နံပါတ်တစ်ဖြစ်ခဲ့သော album ၅ချပ်ရှိသော ပထမဦးဆုံး အမျိုးသမီးအဆို​တော် ဖြစ်လာသည်။  Gagaသည် A Star is Born album ၏ ဦးဆုံး single "Shallow"နှင့် Academy Award(Oscar) နှင့် Golden Globe Award for Best Original Song (အ​ကောင်းဆုံးမူလသီချင်းအတွက် ​​ရွှေကမ္ဘာလုံးဆု) ကိုသိမ်းပိုက်နိုင်ခဲ့သည်။ "Shallow" သည် သမိုင်းတစ်​​​​​​လျှောက်မှာ ဆု​များအများဆုံး ရရှိခဲ့သော သီချင်းဖြစ်ပြီး စုစု​ပေါင်း ၃ ၂ ဆု ရရှိခဲ့သည်။
၂၀၁၆ ခုနှစ်၏ ဇန်နဝါရီလမှာ​တော့ Gagaသည် albumအချပ်​ရေအားလုံး​ပေါင်း ၂၇သန်း​ရောင်းခဲ့ရပြီး​တော့ single​​အားလုံးပေါင်း ၁၄၆သန်း​ရောင်းခဲ့ရသည်။ အဲ့တာ​ကြောင့် Gagaသည် ကမ္ဘာ့​ရောင်းအားအ​ကောင်း​ဆုံး အဆို​တော်​များထဲက တစ်​ယောက်ဖြစ်လာခဲ့သည်။  သူမရခဲ့သော ဆု​များထဲမှာGuinness world records အ​မြောက်အများ ၊ Songwriters Hall of Fame ကချီးမြှင့်တဲ့ဆု၊ Grammy၉ဆု နှင့် Council of Fashion Designers of America တို့ပါဝင်သည်။ သူမသည် Billboard ၏ Artist of the Year နှင့် Women of the Year ရရှိသောသူ​များကို ဖွင့်​ဖောက်​ကြေညာ​ ​ပေးခဲ့ရပါ​သေးသည်။ သူမသည် Forbes မဂ္ဂဇင်း၏ စွမ်းအားနှင့် ဝင်​​ငွေအဆင့်သတ်မှတ်ချက်​များ ထဲမှာ​တောင် ပါဝင်ခဲ့သည်။ ၂၀၁၂ခုနှစ်မှာ​တော့ VH1 TV networkက သတ်မှတ်သော အကြီးကျယ် အ​အောင်မြင်ဆုံး ဂီတ​​လောကက အမျိုးသမီး​များ ထဲမှာ Gagaသည် နံပါတ်၄ ချိတ်ခဲ့သည်။ ၂၀၁၁ခုနှစ်တုန်းက​တော့ Time မဂ္ဂဇင်း၏ စာဖတ်သူ​များကို လွန်ခဲ့သောဆယ်နှစ်က လွှမ်းမိုးမှုအရှိဆုံး ပုဂ္ဂိုလ်ကို မဲ​​ပေးခိုင်းလိုက်သည့်အခါမှာ Gagaသည် ဒုတိယရခဲ့သည်။  Gagaသည် သူမ၏ လှူဒါန်းစွန့်ကြဲမှု​များ၊ လူမှု​ရေးလှုပ်ရှားမှု​များ၊ LGBT အခွင့်အ​ရေးလှုပ်ရှားမှု​​များ နှင့် Born This Way ​ဖော​င်ဒေးရှင်း အတွက် လူသိများသည်။ ၎င်း​ဖောင်​ဒေးရှင်းသည် အခမဲ့​အဖွဲ့အစည်းဖြစ်ပြီး လူငယ်​လေး​များကို အား​ပေးခြင်းနှင့်၊ အနိုင်ကျင့်ခံရမှု​​များကို တားဆီးတာတို့ကို အဓိကထား လုပ်​ဆောင်​နေသည်။
အနုပညာလောက
သူမသည် ၂ဝဝ၃ ခုနှစ်က ကျောင်းကို ရောက်သည်။ အနုပညာ လောကတည်းကို ဝင်သည်။  သို့သော် သူမ၏အောင်မြင်မှုအတိုင်းအတာ သည် အင်မတန်နည်းသည်။  ၂ဝဝ၆ ခုနှစ်က သူမကို ကန်ထရိုက်စာချုပ် တစ်ခုချုပ်ခဲ့သော်လည်း သုံးလနှင့် ပျက်ပြယ်သွားသည်။  ယင်းကြောင့် သူမ ဆေးစွဲခြင်းပင်ဖြစ်သည်။  အဲဒီနောက် Streamline Records ဟူသော ဓာတ်ပြား ကုမ္ပဏီတစ်ခုနှင့် ကန်ထရိုက်လက်မှတ်ထိုးခဲ့သည်။  ထိုနေရာ၌ ဂါဂါသည် နာမည်ရပြီးသားဖြစ်သောအဆိုတော်များအတွက် သီချင်းရေးပေးခဲ့ရ သည်။  သူမရေးပေးသည့်သူများထဲမှာ ဘရစ်နီစပီးယား Britney Spears,New Kids on the Block, Fergie နှင့် Pussycat Doll တို့တစ်များ လည်း ပါဝင်ခဲ့သည်။  ဒီအလုပ်ကိုလုပ်နေတဲ့ အချိန်၌ပင် Akon က သူမ၏ဆိုပေါက်ကို သဘောကျသည်။  ဒီအတွက် Akon သည် သူ၏ဖျော်ဖြေမှုအစီအစဉ် Kon Live Distribution မှာ ပါဝင်ဖို့ ကန်ထရိုက်စာချုပ် ချုပ်ခဲ့ပြန်သည်။  ၂ဝဝ၇ ခုနှစ်အရောက်မှာ သူမသည် ယခင်ကုမ္ပဏီက Redone ဟူသောအဖွဲ့နှင့် မိတ်ဆက်ပေးသည်။  ထိုနေရာ၌ သီချင်းအချို့ရေးသည်။  ဖျော်ဖြေရေးအစီအစဉ်မှာပါဝင်ခဲ့ သည်။
၂ဝဝ၈ က စအောင်မြင်
အမှန်မှာ ၂ဝဝ၈ ရောက်သောအခါကစပြီး သူမ၏ အမည်ကျော် ကြားမှုစသည်ဟု ဆိုရမည်။ ၂ဝဝ၈ မှာ သူမသည် လော့စ်အန်ဂျလိစ် ကို ပြောင်းသွားခဲ့သည်။  ၎င်းမှာ သူမ၏ဓာတ်ပြားအယ်လဘမ် The Fame ကို ကြိုးစားထုတ်လုပ်ခဲ့သည်။  The Fame သည် ယူကေ၊ ကနေဒါ၊ ဩစထရီးယား၊ ဂျာမနီနှင့် ဆွစ်ဇာလန်တို့မှာ နံပါတ်တစ် စွဲခဲ့သည်။  အမေရိကန်ပြည်ထောင်စုလိုနိုင်ငံ ၁၅ နိုင်ငံမှာမူ ပဉ္စမ ရသည်။  စုစုပေါင်း အချပ်ရေ ၁၄ သန်းရောင်းရသည်။  နောက်တစ် ချပ်။  ၎င်းမှာမူ တစ်ပုဒ်တည်းပေါ့။  Single ပါ။  ခြောက်နိုင်ငံမှာ နံပါတ်တစ်ရသည်။  နောက် ဂရမ်မီဆုအတွက် စာရင်းတို့ခြင်းခံရသည်။
နောက်တော့ နောက်တော့ သီချင်းများ၊ ဖက်ရှင်များ၊ ပါဖောမင်း (Performance) များနှင့် သီချင်းဗီဒီယို (Music Video များမှာ အလျှိုအလျှိုထွက်လာလေသည်။ ထွက်လာတိုင်း ကောင်းနေသည်။  လူများ သူ့ကိုသဘောကျလာကြသည်။  ထူးထူးခြားခြားဂရမ်မီဆု Grammy Awards ငါးခုကို ရသည်။  ဒီအတွက် သူမသည် ကမ္ဘာ့စံချိန် စံညွှန်း Guinness World Records မှာ နှစ်ကြိမ်ပါဝင်သွားသည်။  သူမ၏ အယ်လ်ဘမ် ၁၃ သန်းရောင်းရပြီး Single မှာမူ ၅၁ သန်း ရောင်းရသည်။  ကမ္ဘာမှာ အရောင်းရဆုံးစာရင်းထဲ ဝင်သွားသည်။  သူမသည် ၂ဝဝဝ ပြည့်နှစ်၏ ဆယ်စုထဲမှာ ၇၃ ယောက်မြောက်အဆို တော်ဖြစ်သည်။  Time ၏ ကမ္ဘာ့အလွှမ်းမိုးနိုင်ဆုံး လူသားတစ်ရာထဲမှာ ပါဝင်လာပြီး Forbes မဂ္ဂဇင်းထဲမှာ စာရင်းဝင်လာသည်။
ချစ်ခင်အားကျသူများ
သူမသည် ရော့ခ်သီချင်းဆိုသူများကို ချစ်ခင်လေးစားသဘောကျ သည်။ ဒေးဗစ်ဘောင်ဝီ၊ ဖရက်ဒီမာကျူရီတို့ကို အားကျသည်။  မက်ဒေါနားနှင့် မိုက်ကယ်ဂျက်ဆင်တို့ကို အတုယူသည်။  သူမ၏ ဟန်ပန်များမှာ မက်ဒေါနားနှင့် အတော်လေးတူသည်။  ”ကျွန်မသည် မက်ဒေါနား၏ Fan အစစ်”လို့ သူမက ပြောသည်။  အဆိုကျော် Queen ၏ သီချင်းဖြစ်သော Radio Gaga ကနေသူမသည် Lady Gaga ဖြစ်လာတာပါ။  သူချစ်ခင်တဲ့ အခြားသူများမှာမူ Whitney Houston.Brithey Spears, Grace Jones နှင့် Debbie Harry တို့ပါပဲ။
စေတနာရှင်
သူမ၏ အောင်မြင်မှုများကြားမှာ ထူးခြားတဲ့အချက်တစ်ခုမှာမူ သူမသည် ပရဟိတအလှူရှင်တစ်ဦး Philanthropist ဖြစ်ပြီး လူငယ် များကို အားပေးစကားပြောတတ်သူတစ်ယောက်ဖြစ်သည်လို့ ဆိုသည်။ ၂ဝ၁၁ ခုနှစ်မှာမူ လေဒီဂါဂါသည် လူငယ်များအကြိုက်အများဆုံးလူတစ်ယောက်ဖြစ်ခဲ့သည်။  သူမသည် အော်ပရာဝင်းဖရီးဆီ က စကားများ ငှားသုံးသည်ဟုဆိုလျှင်မမှားပေ။  အပြောအဟော ကောင်းတဲ့အော်ပရာသည် ၂ဝ၁ဝ ပြည့် မှာ အနားယူသွားသည်။  သူမကို တီဗီဖန်သားပေါ်မှာ အပတ်စဉ်လူသန်းချီကြည့်ကြသည်။  သူမသည် ဟောပြောတာတစ်ခုတည်းနှင့် သန်း ကြွယ်သူဌေးကြီးဖြစ်ခဲ့သည်။  အော်ပရာ၏စကားများမှာ Heart ထိတဲ့စကားများဖြစ်သည်။  သို့သော် ပြောရုံသက်သက်နှင့်တော့ ဘယ်ရမည်နည်း။  လုပ်လည်း လုပ်ပြရသည်။  ဒီတော့ လေဒီဂါဂါသည် သူပြောတဲ့အတိုင်းလုပ်ပြတာကို လေ့လာတွေ့ရှိနိုင်သည်။  မတ်လ ၁၁ ရက်နေ့က ဂျပန်ပြည်မှာ ငလျင်လှုပ် ကာ ဆူနာမီဝင်တာကိုကြားတော့ နာရီပိုင်းအတွင်း မှာ လေဒီဂါဂါသည် လက်ပတ်ကြိုး (Bracelet) အလှူရန်ပုံငွေအတွက် ရောင်းပွဲကိုကျင်းပ သည်။  ဒီအတွက် ရောင်းရငွေ ဒေါ်လာ ၁ ဒသမ ၁၅ သန်းကို ဂျပန် ကို လှူခဲ့သည်။  ဇွန်လမှာ ဂျပန်၏ ကြက်ခြေနီအဖွဲ့အတွက် စတိတ် ရှိုးပွဲကို သွားရောက်ဖျော်ဖြေခဲ့သည်။  ၂ဝ၁ဝ ပြည့်နှစ်က ဟေတီ ငလျင်အတွက် နယူးယောက်က Radiocity Music Hall က ပွဲ တစ်ခုလုပ်ခဲ့သည်။  နောက်သူမနှင့်ပတ်သက်တဲ့ပစ္စည်း (ဓာတ်ပုံ၊ တီရှပ် စသည်) တစ်နေ့တာရောင်းရငွေကိုပါပေါင်းပြီး အလှူပြုလုပ်ခဲ့သည်။  ရန်ပုံငွေဒေါ်လာငါးသိန်းကို လှူဒါန်းနိုင်ကြောင်း ကြေညာခဲ့သည်။  သူမ HIV, AIDS အတွက်လည်း အကူအညီများစွာ ပေးခဲ့သည်။
ကိုယ်ပိုင်လားအငှားလား
လေဒီဂါဂါကို အများက ပြောနေကြသည်။ မက်ဒေါနား၏ ဟန်ပန်များအားလုံး ဆိုပေါက်များအားလုံး ယူထားသည်။  မက်ဒေါနား ကတောင် သာသေးသည်တဲ့။  သို့သော် သူမ၏ ဓာတ်ပြားများမှာမူ အရောင်းစွံနေဆဲဖြစ်သည်။  သူမက နံပါတ်တစ်လေ။  ဘာကြောင့် ဒီ လောက်တောင်အောင်မြင်ရတာလဲလို့ Newsweek မဂ္ဂဇင်းက ဝေဖန် ထားခြင်းမှာမူ သူမသည် သူ့ကိုယ်သူလက်ခံပြီး သူများကိုဆွဲတင် တဲ့ကလေးမဖြစ်လို့ပဲတဲ့။  အသက် ၂၅ နှစ်သာရှိသေးသည့် သူမကို လူငယ်များက နတ်သမီးလေးလို တင်စားမြင်ထားကြသတဲ့။  ‘ရုပ်ဆိုး လား၊ ဘာမှစိတ်ပျက်စရာမရှိဘူး။  ကျွန်မငယ်ငယ်က ကျောင်းမှာ အရမ်းရုပ်ဆိုးသည်လို့ ပြောခံထိသည်။  ကြည့်စမ်းပါ။  ကျွန်မနှာခေါင်း က အကြီးကြီး၊ သွားကလည်း ခေါသေး။  နောက် ပါးရိုးက ငေါထွက် နေသည်။  အဲဒါဘာဖြစ်လဲ။  အမေပေးသည့်အတိုင်းပေါ့။  ကျွန်မသည် ကျွန်မပဲ။
နောက်ကျွန်မနှင့်တူသော လူအစစ်အမှန်ဆိုတာ ဘယ်တော့မှ ရှိမှာ မဟုတ်ဘူးလေ။ လူငယ်များလည်း ဒီလိုပဲ။  ကိုယ်ရထားခြင်းကို လက်ခံလိုက်ပါ’ ”ရထားခြင်းကို လက်ခံသည်ဆိုပြီးမှ ပလတ်စတစ် ဆာဂျရီ (Plastic Surgery) မလုပ်ပေ။  ကျွန်မသည် ကျွန်မပဲပေါ့” ဤအရာများကို သူမ စတိတ်ချ် စင်များပေါ်ကပြောတော့ လူငယ်များ အားပေးလိုက်တာ အရမ်းကို အရမ်းကိုပါပဲ။  ‘အားလုံးကိုမှာချင်တာ မိမိကိုယ်မိမိ လုံခြုံမှုမရှိဘူးဆိုတာမျိုး ဘယ်တော့မှ မခံစားပါနှင့်’ ‘မင်းကို လက်မခံတဲ့လူများရှိသည်ဆိုတာကို စာရင်းကနေ ပယ်လိုက် ပါ။  သူတို့ လက်မခံတာ သူတို့ မင်းကိုနားမလည်လို့ပါ”(ဒေါက်တာခင်မောင်ညို)
ကိုးကား
ကဏ္ဍ:အမေရိကန် အမျိုးသမီး အဆိုတော်များ ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ
ယောင်ဟိုင်ရွာ၊ မိုင်းမောမြို့နယ်
ကိုးကား
ကဏ္ဍ:မိုင်းမောမြို့နယ်ရှိ ရွာများ
ဒေဝဒတ်
ဒေဝဒတ် သို့မဟုတ် ဒေဝဒတ္ထ ကိုယ်တော် ဘုရားရှင်ကို မုန်းရတဲ့ ပထမဆုံးရန်ငြိုးကတော့ ကမ္ဘာ တစ်သိန်းရွဲကုန်သည်ဘဝက စတယ်။ ငယ်ငယ်က ကြားဖူးမှာပေါ့။ သူကအချောင်လိုချင်လို့ ပဲဝက်တောင်မတန်ဘူး လို့ ပြောထားခဲ့တဲ့ ရွှေခွက်ကို ဘုရားလောင်းကုန်သည် ကအမှန်အတိုင်း ပြောပြီး ဝယ်သွားရာကနေ ဒေဝဒတ်လောင်းဟာ လောဘ နဲ့ ဒေါသ မီးတွေလောင်ပြီး လှေဆိပ်မှာ ရင်ကွဲနာကျ သေခဲ့ရတယ်။ မသေခင်နောက်ဆုံး သူ့ အမုန်းတွေဟာ ဘဝတွေ ပြောင်းသွားပေမယ့် ဘုရားလောင်းပေါ်မှာ အမြဲ ရှိနေတယ်။ အဲဒီနောက်ပိုင်း ဘုရားလောင်းကို သူသတ်ခဲ့တာတွေ မျောက်မင်းဘဝ (၂) ခု၊ ဆဒ္ဒါန်ဆင်မင်း၊ စူဠဓမ္မပါလ ဇာတ် စသည် အများကြီးပါပဲ။
နောက်ဆုံးဘဝမှာတော့ ကောလိယ တိုင်း၊ ဒေဝဒဟပြည်၊ သုဗ္ဗဗုဒ္ဓ မင်းကြီး ရဲ့ သားငယ်အဖြစ်မွေးဖွားလာတယ်။ နာမည်ကဒေဝဒတ္တ - နတ်ပေးသော မင်းသား လို့ အဓိပ္ပာယ် ရှိတယ်။ ယသော်ဓရာ ရဲ့ မောင် ပေါ့။ ဘုရားလောင်း သိဒ္ဓတ္တ နဲ့ကတော့ နှစ်ဖက်တော် ညီအကို တစ်ဝမ်းကွဲပါပဲ။ သူတို့ ရဲ့ တိုင်းပြည်တွေ စဖြစ်လာပုံကလဲ စိတ်ဝင်စားစရာပါ။ သာကီဝင်တို့၏ လက်မွန်အစ ဘေးတော်ဘုရင်ကြီးက ဩက္ကာကမင်းကြီး ဖြစ်တယ်။ ကမ္ဘာဦးစ မဟာ သမ္မတ မင်းကနေ ဒီ မင်းအထိ မောင်နှမခြင်း အိမ်ထောင်ပြုလာတာ မင်းဆက်ပေါင်း ( ၂၅၂၅၅၆) ပါး ရှိတယ် ပြောတယ်။ (ဒါကတော့ မန်လည်ဆရာတော်ကြီး ရေတွက်ထားတာပါ။ မဃဒေဝကပေါ့။ ) ဒီ မင်းကြီးမှာ မိဘုရား (၄) ယောက်ရှိ တော့ သားသမီး (၁၅)ယောက်ရှိလာတယ်။ နောက် အငယ်ဆုံးတင်မြှောက်တဲ့ မိဘုရားကို သားမွေးရင် လိုချင်တဲ့ ဆုပေးမယ်လို့ သတိပေးမိတော့ သားသမီး အကြီးတွေနဲ့ မိဘုရားငယ်ရဲ့ ကြားမှာ ပြဿနာတွေရှိလာတယ်။ ဒါကြောင့် မင်းကြီးက သားတော်သမီးတော် (၁၅) ပါးကို နန်းတွင်းမှာ လိုချင်တဲ့ ဘဏ္ဍာပစ္စည်း တွေ လိုသလောက်ယူပြီး တိုင်းပြည်မှ ထွက်ခွာသွားစေခဲ့ရာ ထိုမင်းသားမင်းသမီးတို့သည် မိမိတို့၏ မှူးမတ်ဗိုလ်ပါ နောက်လိုက်ပြည်သူများကိုရွေးကောက်ကာ ရေခြားမြေခြား ဒေသတစ်ခုသို့ ထွက်ခွာခဲ့ကြတယ်။ ထိုမင်းသားမင်းသမီးတို့သည် အိန္ဒိယကျွန်းဆွယ်မြောက်ပိုင်း (ယခုနီပေါပြည်ဘက်) သို့ရောက်သောအခါ ရောဟိနီမြစ်ကိုတွေ့ရှိကြသည်။ ထိုမြစ်ဝှမ်းသည် မြေဩဇာကောင်း၍ ညီညာပြန့်ပြူးပြီး ရာသီဥတု ကောင်းမွန်သောကြောင့် စိုက်ပျိုးရေးအခြေချရန်သင့်လျော်သည်။
ထိုရောဟိနီမြစ်နားကို ရောက်တော့ ကပ္ပိလ ဆိုတဲ့ ရသေ့ကြီး က ဒီ ကျွန်းတော ကြီး နေရာမှာ တိုင်းပြည်တည်ပြီးနေကြရင် မင်းတို့ ကြီးပွားမယ် ဆိုလို့ တိုင်းပြည်ထူထောင်ကြတယ်။ ကျွန်းပင်ကို သာက ခေါ်တယ်။ ကျွန်းတောမှာနေသူ ကို သာကီဝင်ခေါ်တယ်။ သာကီဝင်တို့ကို သကျဟုလည်း ခေါ်ဆိုသည်။ သကျ ဆိုသည်မှာ စွမ်းရည်ရှိသူ လို့လဲ အဓိပ္ပာယ်ရတယ်။ ဒီလိုနဲ့ သာကီဝင်ကို ကိုယ်စားပြုတဲ့ သက္က တိုင်း ကပိလဝတ္တုပြည်ဖြစ်လာတယ်။ ထိုမင်းသားမင်းသမီး (၁၅) ပါးတို့သည် အမျိုးဇာတ်မပျက်သုဉ်းစေရန်အတွက် အခြားအနွယ်များနှင့်မရောယှက်ဘဲ မိမိတို့ချင်း မောင်နှမ အရင်းတွေ အိမ်ထောင်ပြုခဲ့ကြသည်။ ဒီအနွယ်သည် သာကီဝင်တို့၏ အဦးအစဖြစ်သည်။ ကပ္ပိလရသေ့ကိုယ်တိုင်က ဘုရားလောင်းပါပဲ။ ဒီတော့ (၁၄) ယောက် (၇)တွဲ ရသွားတယ်။ အကြီးဆုံးအမင်္ကြီး က ဘုရင်မကြီးလုပ်ပြီး နေတယ်။ နောက်တော့ ဒီဘုရင်မကြီး နူနာဖြစ်လာတော့ သာကီဝင်တွေ ရှက်တာနဲ့ သူ့ကို ကလောတောမှာ လိုဏ်ခေါင်းထဲ သွားထားကြတယ်။ တစ်ညတော့ ဒီ လိုဏ်ခေါင်းဝကို ကျားက လာတိုးတော့ လန့်ပြီး အော်ရာကနေ သူ့လိုပဲ တောထဲ ရောက်နေတဲ့ ရာမမင်းကြီး က ကြားသွားပြီး ကယ်တင်လိုက်တယ်။ ပြီးတော့ ကလောသီးတွေ ဝါးပြီးမင်းသမီးရဲ့ နူနာတွေကို ထွေးပေးပြီး ပြုစုတယ်။ ဒီလိုနဲ့ နူနာပျောက် ကြတော့ ရာမကလဲ ဘုရင်မျိုးနွယ်ဆိုတော့ မင်းသမီးကြီး (ဝါ) ဘုရင်မကြီးကလဲ လက်ဆက်ဖို့ သဘောတူလိုက်တယ်။ ဒီလိုနဲ့ ကလောတော ကို အခြေပြု ပြီး ကောလိယ ပြည် ဖြစ်လာတယ်။ ကောလိယ မင်းမျိုးဖြစ်လာတယ်။ သူ တို့ နှစ်ယောက်က ကလေး သားချည်းပဲ (၃၆) ယောက်ရတယ်။ အရွယ်ရောက်လာတော့ အမေကို ပူဆာကြတယ်။ မင်းသမီးရှာပေးပါပေါ့။ ဒီလိုနဲ့ အမေကပြောတယ်။ သားတို့ အမေ့ မောင်နှမတွေ ရဲ့ ကပိလဝတ္တုပြည်က မင်းသမီးတွေ နွေရာသီဆိုရင် ရေကန်ကြီးမှာ ရေချိုးကြတယ်။ ရေကစားကြတယ်။ ဒီသမိုင်းတချို့ကို သင်္ကြန်နဲ့ သိကြားမင်း အကြောင်းမှာ ကျွန်တော် နည်းနည်းရေးခဲ့ပါတယ်။ ဒီရေကန်ကို ဒေဝဒဟ ခေါ်တယ်။ ဒေဝ+ဒဟ=မင်းသား၊ မင်းသမီးများ+ ရေကစားသော ရေကန် ဆိုတာ သင်္ကြန် အစဉ်အလာရဲ့ အစ ဖြစ်မယ်။ ရေကစားကြတယ် ပြီးရင် နေပူလှမ်းခံကြတယ်။ အဲဒီ အချိန်မှာ ကိုယ်ကြိုက်တဲ့ မင်းသမီးကို ပန်းကုံးစွပ်ရင် လက်ထပ်ခွင့်ရကြတယ်။ ဒီလိုနဲ့ မင်းသား (၃၆) နဲ့ မင်းသမီးတွေ လက်ထပ်ပြီး မြို့ တည်ကြတော့ ကောလိယတိုင်း၊ ဒေဝဒဟ မြို့ ဖြစ်လာတယ်။
ဒီလိုနဲ့ ဒေဝဒဟ၊ ကပိလဝတ္တုနှင့် ကောလိယ ဟုမြို့ပြပြည်ထောင်သုံးခု ပြန့်ပွားစည်ပင်ခဲ့ကြတယ်။ နောင်အခါ အဲဒီသုံးပြည်ထောင်မင်းမျိုးများသည် အချင်းချင်း သားပေးသမီးယူ ပြုလုပ်ကြသည်။ ဒီလိုနဲ့ နောက်မင်းဆက်ပေါင်း (၈၂၀၁၃ ) မှာ သီဟဟနု မင်းနန်းစံပြီး မိဘုရားက ကဉ္စနာ ဖြစ်တယ်။ သူတို့က မွေးတာ သားသမီး (၇)ယောက် ရှိတယ်။ သုဒ္ဓေါဒန၊အမဒေါဓန၊ ဒေါဒေါဓန၊ သက္ဏောဓန၊ သုက္ကောဓန မင်းသား (၅)ယောက်၊ အမိတ္တာ၊ပါလိတာ မင်းသမီးနှစ်ယောက်ရှိတယ်။ အဲဒီအချိန် ကောလိယတိုင်း၊ ဒေဝဒဟမြို့မှာ အဉ္စနာမင်း နဲ့ ယသော်ဓရာ မိဘုရားနန်းစံတယ်။ (သာသနာနှစ်ကို စတဲ့ ဘိုးတော်အဉ္စနာ မင်း ဆိုတာသူပဲ၊ နာမည်တူ ယသော်ဓရာပေါ့ )။ သား၊သမီး (၄) ယောက်ရှိတယ်။ သုဗ္ဗဗုဒ္ဓ၊ ဒန္တပါဏီ မင်းသား (၂)ယောက်၊ သီရိမဟာမာယာဒေဝီ၊ မဟာပဇာပတိဂေါတမီ မင်းသမီး (၂)ယောက် ဖြစ်လာတယ်။
သုဒ္ဓေါဒန မင်းဖြစ်တော့ သုဗ္ဗဗုဒ္ဓလဲ မင်းဖြစ်လာတယ်။ နှမတော် (၂)ပါးလုံးတွေကို ဆက်သကြတယ်။ ဒါကြောင့် ဘုရားလောင်းမှာ မိခင်ရင်းက သီရိမဟာမာယာဒေဝီ၊ မိထွေးတော်က မဟာပဇာပတိဂေါတမီ ဖြစ်လာတယ်။ အမိတ္တာ၊ပါလိတာ ကိုလဲ သုဗ္ဗဗုဒ္ဓမင်းဆီ ဆက်သကြတယ်။ ဒီလိုနဲ့ ဘုရားလောင်း သိဒ္ဓတ္ထ နဲ့ ဒေဝဒတ္တ တို့ ခေတ်ရောက်တော့ ဒေဝဒတ္တမင်းသားက အဋ္ဌာရသ (၁၈) ရပ်လုံးထူးချွန်တယ်။ အထူးသဖြင့် အခက်ခဲဆုံး မြှားပစ်မှာတော်တယ်။ ဘုရားလောင်းကတော့ ဘာမှ မသင်ကြားဘူး ဆိုတော့ သုပ္ပဗုဒ္ဓ မင်းကလဲ အထင်သေးတယ်။ နောက်တော့ ယသော်ဓရာ မင်းသမီးကို ဆက်သဖို့ ကမ်းလှမ်းတော့ လှောင်ပြောင်လွှတ်လိုက်ကြတယ်။ ဘာတတ်လို့ သိဒ္ဓတ္ထ လို့ နာမည်ပေးသလဲ ပေါ့။ သိဒ္ဓတ္ထဆိုတာ ပြီးစီးပြည့်စုံစေမည့် အတိတ်နိမိတ်ကို ကောက်ယူထားခြင်းဖြစ်လေသည်။ ဆွေတော်မျိုးတော်တို့၏ အကျိုးစီးပွားကို ပြည့်စုံစေမည့်သူဟု ဆိုလိုတယ်။ အကုန်တတ်သူ စတဲ့ အဓိပ္ပာယ် တွေ ရှိနေလို့ ဖြစ်တယ်။ ဒီလို နာမည်ကိုပါ အလှောင်ခံရတော့ ဘုရားလောင်းက လေးအတတ်ကို သူတတ်ပြီးဖြစ်ကြောင်း ခက်ခဲတဲ့ ပြကွက်စွမ်းရည်တွေကို ပြတယ်။ ပြီးတော့ ရောဟိနီမြစ် အနောက်ဘက် မှာ ရှိနေတဲ့ ဒေဝဒဟ မြို့ အထိရောက်အောင် မြှား နဲ့ လှမ်းပစ်လိုက်တော့ မှ သုဗ္ဗဗုဒ္ဓလဲ ယသော်ဓရာကို ဆက်သတယ်။ ဘုရားဖြစ်ပြီး (၁) နှစ်အကြာမာလတိုင်း၊ အနုသီယ တောအုပ် မှာ ဘုရားရှင်နောက်လိုက်လာပြီး ရဟန်းဝတ်ကြတာ သာကီဝင် မင်းသား (၆)ယောက် ဘဒ္ဒိယ၊ အနုရုဒ္ဓါ၊ အာနန္ဒာ၊ ဗကု၊ကိမိလ၊ ဒေဝဒတ္တ တိ်ု့ ဖြစ်ကြတယ်။ သူတို့နဲ့ အတူ ဆတ္တာသည် ဥပါလိတော့ ပါသေးတာပေါ့။ ဘဒ္ဒိယ၊ အနုရုဒ္ဓါ၊ ဗကု၊ကိမိလ (၄) ပါး ရဟန္တာ ဖြစ်တယ်။ အာနန္ဒာ က သောတာပန်မှာ ပဲ တင်နေတယ်။ ဒေဝဒတ္တကတော့ ဣဒ္ဓိဝိဓ အဘိဉာဉ် တစ်မျိုးပဲ ရတယ်။ ဘာတရားထူးမှ မရဘူး။
ဒီလိုနဲ့ ပါတိမောက်ပြပြီး သာသနာတရားဝင်ထူထောင်တော့ အရှင် သာရိပုတ္တ နဲ့ အရှင် မဟာမောဂ္ဂလာန် တို့ ကို အဂ္ဂသာဝက တွေ အရာ အပ်နှင်းတော့ မင်းမျိုးကို မခန့်ဘဲ၊ ပုဏ္ဏားမျိုးကို ခန့်ရမလားရယ်လို့ မနာလိုတွေဖြစ်ပြီး၊ သံဃာထုကို သူ့ ဆီအပ်ထားပြီး အေးအေးဆေးဆေးနေဖို့ ဘုရားရှင်ကို လျှောက်တယ်။ နောက်ဘုရားရှင်က လက်မခံတော့ အချက်(၅)ချက်တောင်းတယ်။ သံဃာတွေ စည်းစိမ်ရစ်နေကြပြီ၊ ခြိုးခြံပြီး မကျင့်တတ်ကြတော့ဘူးတဲ့ ဒီတော့
ဒီအချက် (၅)ချက် သာသနာမှာ ပြဋ္ဌာန်းပေးပါ လို့ တောင်းတယ်။
(၁) မြို့ကျောင်းတွေမှာ မနေရဘူး။ တောမှာ ပဲ နေရမယ်။
(၂) ဆွမ်းခံစားရမယ်။ ဆွမ်းစားပင့်လျှင် မကြွရ။
(၃) ပံသုကူသင်္ကန်းကိုသာ ဝတ်ရမည်။ အစုံလိုက်လှူသောသင်္ကန်းကိုမဝတ်ရ။
(၄) သစ်ပင်ရိပ်မှာပဲနေရမယ်။ အမိုးရှိကျောင်းအောက်မနေရ။
(၅) ငါးနှင့် အခြားအသားများမစားရ။
သူက သံဃာကို ဂိုဏ်းခွဲလိုက်တယ်။ ဒီမှာ သံဃဘေဒကကံ ဖြစ်လာတာပေါ့။ သူ့နောက် ကို ရဟန်းတွေ (၅၀ဝ)လောက်လိုက်သွားတာကို အရှင် သာရိပုတ္တရာ နဲ့ အရှင် မဟာမောဂ္ဂလာန်က လိုက်သွားပြီး ပြန်ခေါ်လာတယ်။ အဲဒီမှာ သူက ပြောသေးတာပေါ့။ ငါ့ဝါဒကို ကြိုက်လို့ အရှင် သာရိပုတ္တ နဲ့ အရှင် မဟာမောဂ္ဂလာန်တောင် လိုက်လာကြပြီ ဆိုပြီးတော့ သူက ပျော်နေတာ။ ဂဇာသီယ မှာ သူက ဘုရားလို လုပ်နေတာ။
တရားဟောတယ်။ အပူဇော်ခံတယ်။ အရှင် သာရိပုတ္တရာ တို့လိုက်လာတော့ သူက ချစ်သား သာရိပုတ္တ၊ ငါတရားဟောရတာ ပင်ပန်းလာလို့ ခဏနားဦးမယ်။ အသင် တရားဆက်ဟောပါဆိုပြီး သူက ကျောင်းအတွင်းမှာ သွားအိပ်နေသေးတာ။ ဘုရားရှင်လုပ်သလို အကုန်လုပ်တာပေါ့။ အဲဒီမှာ အရှင်သာရိပုတ္တရာ က တရားဟော၊ အရှင် မဟာမောဂ္ဂလာန်က တန်ခိုးတွေ ပြပြီး ရဟန်းငယ်တွေကို အမှန်သိစေပြီး ပြန်ခေါ်သွားတယ်။ အဲဒီတော့မှ ကျန်တဲ့ ရဟန်းအချို့က အိပ်နေတဲ့ ဒေဝဒတ္တ ကိုယ်တော် ရဲ့ ကျောကုန်းကို ဒူးနဲ့ တိုက်ပြီးကို နှိုးကြတယ်။ အပြစ်တင်ကြတယ်။ အဲဒီမှာ သွေးအန်တဲ့ ရောဂါ စပြီး ရသွားတယ်။ နောက်တော့ ဘုရားရှင်ကို တောင်းပန်ဖို့ လိုက်လာရင်းနဲ့ ဇေတဝန်ကျောင်းအပေါက်ဝမှာ မြေမြိုတာပါပဲ။
အဇာတသတ်နဲ့ ပတ်သက်တာတွေ၊ ဘုရားရှင်ကိုသူသတ်ဖို့ကြံစည်တာတွေတော့ ကြားဖူးကြပြီးသားမို့လို့ မရေးတော့ဘူး။
ဂွေးကုန်းကမ်းနားရွာ
ဂွေးကုန်းကမ်းနား
ဒေဝဒတ်
သာသနာမှာ ဒီလို ဆိုးမယ့် သူမှန်းသိပေမယ့် ဘာလို့ ဘုရားရှင်က ရဟန်းဝတ်ခွင့်ပြုသလဲ မေးကြတော့ ဒီဘဝမှာ သူ ဣတ္တိဝိဓ အဘိဉာဉ် ရအောင်ကျင့်တာရယ် ဘုရားရှင်ကို ကိုယ်၊နှုတ်စိတ်(၃)ပါးလုံးနဲ့ နောက်ဆုံး မြေမြိုနေရင်း ရှိခိုးသွားရတဲ့ အကျိုးတွေဟာ အဝီစိက လွတ်တာနဲ့ အနှစ်တစ်သိန်း တရားကျင့်ပြီးရင် အထိတ်သက မည်တဲ့ပစ္စေက ဗုဒ္ဓဖြစ်မယ် ဆိုတဲ့ အကျိုးကို ရနိုင်မှာကြောင့် ဖြစ်တယ် လို့ ဘုရားရှင်က ရှင်းပြတော်မူပါတယ်။
ဒေဝဒတ်၏ ဘုရားရှိခိုး
ဣမေဟိ အဋ္ဌီဟိ တမဂ္ဂပုဂ္ဂလံ၊
ဒေဝါတိ ဒေဝံ နရဒမ္မ သာရထိံ။
သမန္တ စက္ခုံ သတပုည လက္ခဏံ၊
ဝါတေဟိ ဗုဒ္ဓံ သရဏံ ဂတောသ္မိ။
အဂ္ဂပုဂ္ဂလံ - ကမ္ဘာအလုံးတွင် အသာဆုံးပုဂ္ဂိုလ်တည်း ဖြစ်တော်မူပေထသော။ ဒေဝါတိဒေဝံ - နတ်အပေါင်းတို့၏ ဦးခေါင်းညွတ်လျှိုး ခိုကိုးရာအစစ် နတ်မင်းလည်းဖြစ်တော်မူပေထသော။ နရဒမ္မသာရထိံ - ဆုံးမရန်ကြုံ များဗိုလ်ပုံကို စုံလင်စွာ သင်ပေးလျက် ယဉ်ကျေးအောင်ဆုံးမတော်မူပေထသော။ သမန္တစက္ခုံ - ကြွင်းမဲ့ဥဿုံ အလုံးစုံကို အကုန်သိမြင် သဗ္ဗညုဉာဏ်ရှင်လည်း ဖြစ်တော်မူပေထသော။ သတပုညလက္ခဏံ - ရာပေါင်းများစွာ ဘုန်းသမ္ဘာကြောင့် ကောင်းစွာမြင့်ကြွယ် တင့်တယ်သော လက္ခဏာလည်း ရှိပေထသော။ တံဗုဒ္ဓံ - တု၍မနိုင် ပြိုင်၍မရ ကမ္ဘာ့ထိပ်ခေါင် ထိုနောင်တော် မြတ်ဘုရားကို။ ဣမေဟိ အဋ္ဌီဟိ - အသားတွေပျောက် အရေခြောက်သဖြင့် မျက်မှောက်ထင်စွာ ဤသုံးရာသော အရိုးတို့ဖြင့် လည်းကောင်း။ ဣမေဟိ ပါဏေဟိ - မငြိမ်လှုပ်လှက် ချုပ်ပျက်ခါနီးဖြစ်သော ဤအသက်တို့ဖြင့်လည်းကောင်း။ သရဏံ - ဦးတင်ကျန ဖူးချင်လှလည်း မရတော့ပါ။ ကိုးကွယ်ရာဟူ၍ သာလျှင်။ ဂတောသ္မိ - အပြစ်ရှိသမျှ သတိရသဖြင့် အာမဝန္တံ အကုန်ခံ၍ အတန်တန်ဆည်းကပ်ပါသည် ဘုရား။ နတ်တကာတို့ထက် မြတ်တော်မူထသော၊ လူ-နတ်-ဗြဟ္မာ သတ္တဝါအပေါင်းကို ယဉ်ကျေးအောင် ဆုံးမတော်မူတတ်သော၊ သဗ္ဗညုတဉာဏ်တော်နှင့် ပြည့်စုံတော်မူသော၊ အရာမကသော ကုသိုလ်တော်တို့ကြောင့် ဘုန်းလက္ခဏာနှင့် ပြည့်စုံတော်မူထသော၊ လောကတွင် အမြတ်ဆုံးဖြစ်တော်မူသော ထိုမြတ်စွာဘုရားကို အကျွန်ုပ်သည် ဤအရိုးတို့ဖြင့်လည်းကောင်း၊ ဤကျန်ရှိနေသေးသော အသက်တို့ဖြင့်လည်းကောင်း ကိုးကွယ်ရာဟူ၍ ဆည်းကပ်ပါ၏။
ခဆတဲယာမဘူတာ
ခဆတဲယာမဘူတာ  (片瀬山駅 ခဆတဲယာမ - အဲခိ ) သည် ဂျပန်နိုင်ငံ၊ ခါနာဂါဝါခရိုင်၊ ခမခုရမြို့တွင် တည်ရှိသည့် ဘူတာတစ်ခု ဖြစ်သည်။
မဟာပေါက်ကွဲမှု သီအိုရီ
မဟာပေါက်ကွဲမှု သီအိုရီ (The Big Bang Theory) ဒီတီဗွီဇာတ်ကားဟာ Chuck Lorre နဲ့ Bill Prady တို့တီထွင်ခဲ့တဲ့အမေရိကန်တီဗွီဇာတ်လမ်းဖြစ်ပြီး Steven Molaro နဲ့အတူစီးရီးမှာအလုပ်အမှုဆောင်ထုတ်လုပ်သူများအဖြစ်အမှုထမ်းဆောင်ခဲ့သူဖြစ်သည်။ သုံး ဦး စလုံးသည်စာရေးဆရာများအဖြစ်တာဝန်ထမ်းဆောင်ခဲ့သည်။ ၎င်းသည် ၂၀၀၇ ခုနှစ်စက်တင်ဘာ ၂၄ ရက်တွင် CBS တွင်ပြသခဲ့ပြီး၊ ရာသီ ၁၂ ခုကျော်ဖြစ်စဉ် ၂၇၉ ခုကိုထုတ်လွှင့်ခဲ့ပြီး ၂၀၁၁ မေလ ၁၆ ရက်တွင်နိဂုံးချုပ်ထားသည်။
ကိုးကား
ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်
ဖိုင်ဘာမှ အခြားကွန်ယက်သို့
Fiber to the Xစနစ်ဟာ ဘယ်broadband network ဖွဲ့စည်းပုံနဲ့မဆို ကောင်းမွန်တဲ့အရာတစ်ခုဖြစ်ပြီးOptical fiber အသုံးပြုပါတယ်။ ဒီလိုအသုံးပြုထားတာက Last mile telecommunication တွေအတွက် သာမန်သုံးနေကျ သတ္ထုLocal loop ကို အစားထိုးနေရာ ယူလာတာဖြစ်ပါတယ်။ FTTN, FTTC,FTTB, FTTH နဲ့ FTTH စတဲ့ X တစ်လုံးကိုဖြည့်ပြီး Fiber မျိုးဆက်ကို တဖြည်းဖြည်း Configurate လုပ်ယူလာတာ ဖြစ်ပါတယ်။
နွားထိန်းရွာ၊ မုံရွာမြို့နယ်
နွားထိန်းရွာ (Nwarhtein)သည် စစ်ကိုင်းတိုင်းဒေသကြီး၊ မုံရွာခရိုင်၊ မုံရွာမြို့နယ်၊ မုံရွေးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၂၉၆၅ ဖြစ်သည်။
တောင်ပို့ကြီးရွာ၊ ဖယ်ခုံမြို့နယ်
တောင်ပို့ကြီးရွာ (Taungpoetgyi)သည် ရှမ်းပြည်နယ် (တောင်)၊ တောင်ကြီးခရိုင်၊ ဖယ်ခုံမြို့နယ်၊ ကုရင်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၂၈၃၅ ဖြစ်သည်။ ၂၀၁၄ သန်းခေါင်စာရင်းအရ ကုရင်ကျေးရွာအုပ်စုတွင် ကျား ၁၇၉၁ ဦး၊ မ ၁၇၉၀ ဦး၊ လူဦးရေ စုစုပေါင်း ၃၅၈၁ ဦးနေထိုင်သည်။
ကိုးကား
ကဏ္ဍ:ဖယ်ခုံမြို့နယ်ရှိ ရွာများ
မုံရွေးရွာ၊ မုံရွာမြို့နယ်
မုံရွေးရွာ (Monyway)သည် စစ်ကိုင်းတိုင်းဒေသကြီး၊ မုံရွာခရိုင်၊ မုံရွာမြို့နယ်၊ မုံရွေးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၂၉၆၂ ဖြစ်သည်။
မုံရွာမြို့၏တောင်ဘက် (၁၀)မိုင်ခန့်အကွာ မန္တလေး-မုံရွာလမ်းမကြီးဘေးတွင် တည်ရှိသည်။ စစ်ကိုင်းတိုင်းဒေသကြီး၊ မုံရွာမြို့နယ်အတွင်း မြောက်လတ္တီကျူ့(၂၁-ဒီဂရီနှင့် ၁၈-ဒီဂရီ)၊ အရှေ့ လောင်ဂျီကျူ့ (၉၇-ဒီဂရီနှင့် ၉၅-ဒီဂရီ)အကြား တွင် တည်ရှိပြီး ပင်လယ်ရေမျက်နှာပြင်၏အထက် ပေ -၂၅၀ မြင့်မားသည်။ ယခုမုံရွေးကြေးမုံ၏နယ်နိမိတ်မှာ တောင်ဘက်တွင် ချောင်းဦးမြို့နယ်၊ ခင်မွန် ကျေးရွာအုပ်စု၊ မြောက်ဘက်တွင် မုံရွာမြို့နယ်၊ ပုရစ်ကုန်းကျေးရွာအုပ်စု၊ အနောက်ဘက်တွင် တောပုကျေးရွာအုပ်စု၊ အရှေ့ဘက်တွင် ကျီးအုပ်ကျေးရွာအုပ်စုတို့ တည်ရှိသည်။ ရှေးက မြို့ပြအဖြစ် တည်ရှိထင်ရှားခဲ့သည့် အလုံမြို့နယ် အတွင်း ပါဝင်သည့်ကျေးရွာကြီး ဖြစ်ကာ ရှေးဟောင်း စေတီပုထိုးပေါင်းများစွာ တည်ရှိနေသည်။
သမိုင်းကြောင်း
ဒုတိယမုံရွေးဇေတဝန်ဆရာတော် ဘုရားကြီး သက်တော် ၆၂-နှစ် ပြည့်မြောက်သည့် သက္ကရာဇ် ၁၁၉၂ ခုနှစ်တွင် ဘကြီးတော်မင်းတရားက ဆရာတော်ဘုရားကြီးအား ဂုဏ်ပြုသောအားဖြင့် ကြေးမုံရွာကို ကြေးမုံမြို့ဟု ခေါ်တွင်စေဟု သမုတ်ပေးခဲ့ဖူးသည်။ မုံရွေးဇေတဝန်ကျောင်း၊ ရတနာမဏိကျောက်စာတွင် "၁၁၉၂ ခု၊ တန်ဆောင် မုန်းလပြည့်ကျော် ၁၂ရက်၊ သုဒ္ဓဒိန် ၆ရက်ပြည့်၂နေ့တွင် မုံရွေးမြို့နှိုက် ငါ၏ကောင်းမှုတော်စေတီ တော်တဆူ တည်စေ။။ ကြေးမုံမြို့နှိုက် ငါ၏ကောင်းမှုတော်စေတီတော်တဆူ တည်စေ။ ကြေးမုံရွာ ကို ကြေးမုံမြို့တွင်တည်စေဟူ၍ ရတနာပူရ ရွှေဝမြို့ကြီးကို စတုတ္ထမြောက်တည်တော်မူသော သီရိ ဘဝ နာဒိတျာ ပဝရ ပဏ္ဍိတ မဟာဓမ္မရာဇာဓိရာဇာ ဟူသော တံဆိပ်နာမခံတော်မူသော ဆဒ္ဒန်ဆင်မင်းသခင် ဘဝရှင်မင်းတြားကြီး မဟာသကျရံသီကျောက်တော်ကြီး အဆောင်အယူထွက်တော်မမူမီ သမုတ်ပြဋ္ဌာန်းတော်မူသည်" ဟူ၍ ရေးထိုးခဲ့သည်။ ယခုအခါမူ မုံရွေးနှင့်ကြေးမုံရွာတို့အား စံပြကျေးရွာကြီးများအဖြစ်သတ်မှတ်ထားသည်။
မုံရွေးရွာသည် ရှေးကပင် ဘာသာ၊ သာသနာ၊ ယဉ်ကျေးမှုထွန်းကားစည်ပင်ခဲ့ရာ ကျေးရွာကြီးဖြစ်၍ ဘုရား၊ ကျောင်းကန်၊ ဇရပ်၊ စေတီပုထိုးများစွာ တည်ထားခဲ့ကြသည်။ မုံရွေးရွာရှိစေတီပုထိုးပေါင်းကို ကြောင်ကြံ့ကျား-လေးရွာဘုရား(၂၂၂-ဆူ)၊ ကျားမင်းလာ-လေးရွာဘုရားပေါင်း(၂၅၄-ဆူ)၊ ကျော်မြသောင်း-လေးရွာဘုရားပေါင်း(၂၅၆-ဆူ) ရှိသည်ဟု အမှတ်အသားပြုခဲ့ကြသည်။ ၂၀၁၀ ခုနှစ်လေ့လာတွေ့ရှိချက်အရ မုံရွေး၊ ကြေးမုံ၊ နွားထိန်း၊ ရှစ်ဆယ်-၄ ရွာတို့တွင် ဘုရားစေတီပေါင်း-၂၄၆ -ဆူသာ ရှိတော့သည်။ ထို့ကြောင့် ယခုအခါ ကျော်ဝင်းသာ-လေးရွာဘုရားပေါင်း(၂၄၆-ဆူ)ဟု အမှတ်အသားပြုကြသည်။
ပုဂံတရုတ်ပြေးမင်း၊ နရသီဟပတေ့ လက်ထက် တည်ထားခဲ့သည့် မင်္ဂလာစေတီမှ ရရှိသည့် ပုဂံပြတိုက်ရှိ ကျေးရွာအမည်ပါ အုတ်ချပ်များတွင် မုံရေုယ်ဟူသည့် အမည်ကို အစောဆုံး တွေ့ရှိရသည်။ ပင်းယ တစ်စီးရှင် သီဟသူမင်းလက်ထက်၊ သက္ကရာဇ် ၆၇၄-ခုထိုး၊ အမတ်ကြီး ကုနန္တရစ် ကျောက်စာ(ထူပါရုံကျော်စာ-၃)တွင်မူ မုံရွေး အမည်ကို တွေ့ရသည်။ ကျောက်စာတွင်- --စကိုင် ပြည်စိုဝ် ပစ္စပတေယ်မယ်တ်သည် က္လစွာမင်ကြီကိုဝ် ရေစင်တဝ် ခ္လပါစေရုယ် လှူသောမ္လေကာ မုန်ရွေ နှိုက် ရက္ကန်နိနှိုက်တွင် ၇ ပဲလျှင်-- (စကိုင်းပြည်စိုးပစ္စပတေ့ မယ်တော် ကျစွာမင်းကြီးကို ရေစင်တော်ချပါစေ၍လှူသောမြေကား မုန်ရွေးနှိုက် ရက္ကန်နီးနှိုက်တွင် ၇ ပယ်လျှင်-) ဟုတွေ့ရသည်။
ချောင်းဦးမြို့နယ်၊ ခင်မွန်ရွာ၊ ရှင်မထီးဘုရားဝန်းအတွင်း ရှိ၊ သက္ကရာဇ် ၆၉၄ ခုနှစ်ထိုး၊ ဂူကြီးကျောင်းကျောက်စာ၊ ကြောင်းရေ-၅တွင် နွာဓိန်}၊ မုန်ရွေ}၊ ကြောင်းရေ-၁၄တွင် ခင်မွန် ဟူသည့် ကျေးရွာအမည်များပါဝင်သည်။
ကျောက်စာအထောက်အထားများအရ ခင်မွန်ရွာ၊ နွားထိန်းရွာ၊ မုံရွေးရွာတို့သည် ပုဂံခေတ်ကာလမှတိုင် စစ်ကိုင်းခေတ်၊ အင်းဝခေတ်၊ ကုန်းဘောင်ခေတ်တို့တွင် အထူး ထင်ရှားနေပြီ ဖြစ်သည်။ ခင်မွန်ရွာမှာ မုံရွေးရွာ၏တောင်ဘက်တွင် တည်ရှိပြီး နွားထိန်းရွာနှင့် မုံရွေးရွာတို့သည် နယ်နိမိတ်ချင်း ထိစပ်ရောယှက်နေသည် ဖြစ်၍ ခွဲခြား ပြောဆို၍ပင် မရနိုင်ပါချေ။ ထို့အတူ ရွာစည်း ရိုးချင်းထိစပ်နေသည့် မုံရွေးရွာ၊ ကြေးမုံရွာ၊ နွားထိန်းရွာနှင့် ရှစ်ဆယ်ရွာတို့ကို ရှေးအစဉ်အဆက်ကပင် မုံရွေး-(၄)ရွာဟု ခေါ်ဝေါ်သုံးနှုန်းခဲ့ကြသည်။ မင်းရဲကျော်ထင်မင်း လက်ထက် ၃၁ မေ၊ ၁၆၇၉ ခုနှစ်၊ ထုတ်ပြန်ခဲ့သည့်အမိန့်တော်အရ ဒုတိယအင်းဝ (ညောင်ရမ်း) ခေတ်တွင် မုံရွေးကြေးမုံရွာသည် မြောက်ဘက်တိုက်အတွင်း ပါဝင်သည်။ ကုန်းဘောင်ခေတ်၊ ဆင်ဖြူရှင်၊ မြေဒူးမင်း လက်ထက်တွင် မုံရွေးရွာသား၊ဦးမြတ်သာနေကို မြောက်ဘက်တိုက်ဝန်အဖြစ်ခန့်အပ်ခဲ့သည်။ ဘိုးတော်ဘုရား လက်ထက်တွင် မုံရွေးကြေးမုံကို ဗဒုံမြို့၏ အောက်တိုက်တွင် ထည့် သွင်းခဲ့သည်။
ကုန်းဘောင်ခေတ် မုံရွေးရွာတွင် အိမ်ခြေ-(၁၀ဝ၀)ကျော်၊ လူဦးရေ-(၅၀ဝ၀)ကျော် နေထိုင်ခဲ့သည်။
ကိုလိုနီခေတ်ဦး ခရစ်နှစ် ၁၈၉၁-ခုနှစ်တွင် လူဦးရေ-(၁၃၅၇)ဦး၊ ၁၉၀၁-ခုနှစ်တွင်-(၁၂၉၈)ဦး နှင့် ၁၉၀၉-၁၉၀၇-ခုနှစ်တွင် လူဦးရေ-(၁၅၂၄)ဦး နေထိုင်ခဲ့ကြောင်း သိရသည်။ ၂၀၁၆-ခုနှစ်တွင် မုံရွေးကျေးရွာအုပ်စု အိမ်ခြေ-(၁၂၂၀)၊ အိမ်ထောင်စုပေါင်း-(၁၂၅၁)၊ လူဦးရေ-(၄၅၇၆)ဦး နေထိုင် သည်။ ကြေးမုံကျေးရွာအုပ်စုတွင် အိမ်ခြေ-(၆၃၀)၊ အိမ်ထောင်စု-(၆၄၇)၊ လူဦးရေ-(၃၆၁၃)ဦး နေထိုင်လျက်ရှိသည်။
နောင်တစ်ချိန်တွင် လက်ဝဲနော်ရထာဟု ထင်ရှားမည့် ဦးနေ ခေါ် ဦးမြတ်သာနေကို သက္ကရာဇ် ၁၀၈၅-ခုနှစ်၊ ဝါဆိုလတွင် ဗဒုံမြို့ကျေး(ယခုမုံရွာမြို့နယ်)၊မုံရွေးရွာတွင် ဖွားမြင်ခဲ့သည်။ လက်ဝဲနော်ရထာသည် မွေးရပ်ဇာတိမုံရွေးရွာတွင် သုံးထပ်ကျောင်းတော်ကြီးကို ဆောက်လုပ်လှူဒါန်းရန် အလောင်းမင်းတရားကြီးထံ လျှောက်ထားခွင့်ပန်ခဲ့သည်။ အလောင်းမင်းတရားကြီး နတ်ရွာစံခဲ့သည့်အခါ ထီးနန်းအရိုက်အရာ ဆက်ခံသည့် သားတော်နောင်တော်ကြီးမင်းအား လျှောက်ထားလေကာ ကလျာဏီရွှေကျောင်းတော်ဟူသည့် ဌာနဘွဲ့တံဆိပ်ကိုလှူတော်မူပြီး သက္ကရာဇ် ၁၁၂၂-ခုနှစ်၊နတ်တော်လဆန်း(၁၀)ရက်နေ့တွင် ကမ္ဗည်း တပ်တော်မူခဲ့သည်။
အမတ်ကြီးလက်ဝဲနော်ရထာသည် ၁၁၂၂-ခုနှစ်၊တပေါင်းလဆန်းတစ်ရက်၊ ဗုဒ္ဓဟူးနေ့တွင် ကြေးချိန်-(၂၇၁)ရှိသော ခေါင်းလောင်းကြီးကို သွန်းလောင်းခဲ့ပြီး အလောင်းမင်းတရားကြီးယိုးဒယားတွင် သိမ်းယူစဉ်က ရရှိခဲ့သည့် ကုလားရုပ်နှစ်ကောင်က ထမ်းရွက်နေသည့်သဏ္ဌာန်ဖြင့် ချိတ်ဆွဲခဲ့သည်။ ဦးနေသည် သက္ကရာဇ်၁၁၂၃-ခုနှစ်၊တန်ခူးလဆန်း(၇)ရက်နေ့တွင် ကလျာဏီရွှေကျောင်းတော်ဦး၌ တိလောကစေတီတော်ကို တည်ထားခဲ့ပြန်သည်။ သက္ကရာဇ် ၁၁၉၀ပြည့်နှစ်၊ဝါခေါင်လပြည့်နေ့၊ ကြာသပတေးနေ့တွင် တိလောကစေတီတွင်ချိတ်ဆွဲထားသည့် လက်ဝဲနော်ရထာ၏ကောင်းမှု့ခေါင်းလောင်းတော်အား ပျက်စီးပျောက်ဆုံးမှု မရှိစေရန်နှင့် သူခိုးသူဝှက်လူသူဖျက်ဆီးမှုတို့မှ လွတ်ကင်းစေရန် မုံရွေးဇေတဝန်ဆရာတော်အရိယဝံသအာဒိစ္စရံသီက သီတင်းသုံး တော်မူရာဇေတဝန်ကျောင်းတိုက်အတွင်းသို့ ပြောင်းရွေ့ထိန်းသိမ်းတော်မူခဲ့သည်။ လက်ဝဲနော်ရထာ၏ကောင်းမှုဖြစ်သည့်ခေါင်းလောင်းကြီးတွင် ခေါင်းလောင်းစာကို ရေးသားဖွဲ့ဆိုပေခဲ့သည့်ပုဂ္ဂိုလ်မှာ မြန်မာ့စာပေ သမိုင်းတွင် အလွန်ထင်ရှားကျော်ကြားတော်မူသည့် Óဏာဘိဓမ္မာလင်္ကာရ သဒ္ဓမ္မသေနာပတိ မဟာဓမ္မရာဇာဂုရုဘွဲ့ တံဆိပ်တော်ရ တောင်တွင်းအကျော်၊အတုလဆရာတော် ခင်ကြီးဖျော်ဖြစ်သည်။ ခေါင်းလောင်းစာကိုထပ်ဆင့်ရေးထိုးခဲ့သည့်မုံရွေးဆရာတော်မှာလည်း မြန်မာ့စာပေသမိုင်း တွင် ကျောက်ထီးတန္တုပမာပြုအပ်သည့် ဒုတိယမုံရွေးဇေတဝန်ဆရာတော် ဖြစ်ပေသည်။
မုံရွေးဇေတဝန်ကျောင်းဆရာတော်
မုံရွေးဇေတဝန်ကျောင်းတော်ကြီးကို အမတ်ကြီးလက်ဝဲနော်ရထာ၏တူတော်စပ်သူ၊ ခုံမင်းသူဌေးဦးပုက သက္ကရာဇ်-၁၁၂၅-ခုနှစ်တွင် ဆောက်လုပ်လှူဒါန်းခဲ့ခြင်း ဖြစ်သည်။ ကျောင်းတိုက်ကြီးပေါ်တွင် မဟာဇေတဝန်-ဟူသောကျောင်းအမည်ကမ္ဗည်းနှင့် သက္ကရာဇ်၁၁၂၅ ခု ကျောင်းတိုက် တှ်သှ်။ ၁၁၂၇ ခု သဌေးမောင်ပုက ဇေတဝန်ကျောင်းကိုဆောံ၍ ဝိစိတ္တာလင်္ကာရဓမ္မဓရထေရ်ကို လှူ၏။ ၁၁၃၃ ခု သာဓု ခေါ်သည်- ဟူသည့် ကမ္ဗည်းစာတို့ကို ရေးထွင်းထားသည်ကို တွေ့ရှိရသည်။ မုံရွေးဇေတဝန်ကျောင်းတော်ကြီးပေါ်တွင် ပထမဦးစွာသီတင်သုံးတော်မူခဲ့သည့်ဆရာတော်မှာ သက်တော်(၄၈)နှစ်ရှိပြီ ဖြစ်သည့် အရှင်ဝိစိတ္တလင်္ကာရသာသနဓ ရမဟာရာဇဂုရုဆရာတော်ဖြစ်သည်။ ဆရာတော်ကြီးသည် သက်တော်(၈၇)နှစ်တွင် ပျံလွန်တော်မူသည်။
ဆရာတော်အား ရတနာပူရစတုတ္ထမြို့တည်ဘကြီးတော်မင်းကအိန္ဒဝဇီရာလင်္ကာရ သီရိဓဇ မဟာဓမ္မရာဇာဂုရုဘွဲ့တံဆိပ်တော် ကပ်လှူ တော်မူခဲ့သည်။ ထိုသို့ပထမဘွဲ့ တံဆိပ်တော်ကပ်လှူပြီးနောက် အိန္ဒဝဇီရာဘိ လင်္ကာရ သီရိဓဇမဟာဓမ္မရာဇာဓိရာဇဂုရုဟူသောဘွဲ့တံဆိပ်တော်ကို ဒုတိယတစ်ကြိမ် ထပ်မံလှူဒါန်းတော်မူပြန်သည်။ အင်းဝနေပြည်တော်သို့ပင့်ဆောင်ကာ ထီးလှိုင်ရှင်ဘုရားအနီးတွင် မင်္ဂလာဘုံသာပြာသာဒ်ကျောင်းတော်ကို ဆောက်လုပ်လှူဒါန်းကိုးကွယ်ခဲ့သည်။ သက္ကရာဇ် ၁၁၉၆-ခုနှစ်၊ ဝါဆိုလ၊ သက်တော် (၆၉)နှစ်၊ဝါတော်(၄၉)ဝါအရတွင် ဘဝ နတ်ထံ ပျံလွန်တော်မူခဲ့သည်။ ဆရာတော်သည် လောကီလောကုတ္ထရာ ကျမ်းဂန်ပေါင်း (၁၀ဝ)ကျော် ကို ရေးသားပြုစုသွားတော်မူခဲ့သည်။ ဘကြီးတော်မင်းလက်ထက် သက္ကရာဇ် ၁၁၉၁-ခုနှစ်၊နယုန်လဆန်း(၁)ရက်နေ့မှ စတင်၍ ၁၁၉၃-ခုနှစ်အထိ နန်းတော်မှန်နန်းတော်ဦးစနုဆောင်တွင် မှန်နန်းရာဇဝင်တော်ကြီးကို ရေးသားရာတွင် ရဟန်းပညာရှိ၊ လူပညာရှိ (၁၂)ဦးတို့နှင့်အတူ ဦးဆောင်ရေးသားပြုစုတော်မူခဲ့သည်။
ရွှေစည်းခုံစေတီတော်ကြီးနှင့်ရွှေတိုက်ဝန်
မုံရွေးရွာတောင်ဘက်တွင် အထင်ကရတည်ရှိသည့် ရွှေစည်းခုံစေတီတော်ကြီးနှင့်ရွှေကျောင်းကြီးကို တည်ထားခဲ့သူမှာ မုံရွေး၊နွားထိန်းရွာသား ရွှေတိုက်စိုး-ရန္တမိတ်ကျော်စွာ၊ ရွှေတိုက်ဝန်-အတွင်းဝန်မဟာ သေနာပတိနေမျိုးမင်းလှစည်သူ၊ မင်းကြီးမဟာ စည်သူ၊ သက်တော်ရှည်၊ မင်းကြီးမဟာသက်တော်ရှည်-ဟူသည့်ဘွဲ့တံဆိပ်တော်များနှင့် ဘကြီး တော်မင်းက သူကောင်းပြုတော်မူခြင်းခံရသည့် ဦးသာဘော်နှင့် အမတ်ကတော်မယ်ညက်ဖြူတို့ဖြစ်သည်။ ဦးသာဘော်ကို အဘဦးမြတ်ရည်၊ အမိဒေါ်ရွှေသူတို့က သက္ကရာဇ် -၁၁၂၈-ခုနှစ်တွင် မုံရွေးနွားထိန်းရွာတွင် မွေးဖွားခဲ့သည်။ ဦးသာဘော်နှင့် ဒုတိယမုံရွေးဆရာတော်တို့မှာ ငယ်စဉ်က ဆရာတူ တပည့်အဖြစ် ပညာသင်ကြားခဲ့ကြသည်။ အမတ်ကြီးသည် မိဘရပ်ရွာဖြစ်သည့် မုံရွေးရွာတောင်၊နွားထိန်းရွာအနောက်ဘက်ရှိ သန့် ရှင်းညီညာသောရှစ်ဆယ်မြေတွင် ဘဝရှင်မင်းကြီးထံ ခွင့်ပန် ကြားကာ စေတီမဟာရံ တံတိုင်း၊ အတောင်-၅၀ရှိသည့် စည်းခုံစေတီတော်၊ လေးမျက်နှာတွင် ဘုံခုနစ်ဆင့်စေတီဦးအုတ်ပြာဿဒ်ကြီးများ၊ လေးမျက်နှာအဝင်မုခ်ဦး ခြင်္သေ့ကြီးနှစ်စီးစီ၊ ကြေးသွန်း ခေါင်းလောင်း တော်ကြီးနှင့်ရွှေကျောင်းကြီးတို့ကို သဒ္ဓါတရားထက်သန်စွာ ဆောက်လုပ်လှူဒါန်းခဲ့သည်။
ကိုးကား
ကဏ္ဍ:မုံရွာမြို့နယ်ရှိ ရွာများ
ဗူးခရက်မြို့
ဗူးခရက်မြို့သည် ရူမေးနီးယားနိုင်ငံ၏ မြို့တော်ဖြစ်၍ ဒန်းညုမြစ်လက်တက် တစ်ခုဖြစ်သော ဒမ်ဗိုဗစ်ဇား မြစ်ပေါ်တွင် ခွ၍ တည်ရှိသည်။ ဗူးခရက်မြို့သည် နိုင်ငံ၏ အရှေ့တောင်ပိုင်းတွင် တည်ရှိပြီး ထုတ်ကုန်လုပ်ငန်းများ၊ ယဉ်ကျေးမှု ဆိုင်ရာ ဗဟိုမြို့ တစ်မြို့ဖြစ်သည်။ ဒန်းညုမြစ် မြောက်ဘက် ၃၃ မိုင် ကွာဝေးသည်။ ဒမ်ဗိုဗစ်ဇား မြစ်ဝမှ ၃၇ မိုင် ဝေးသည်။ မြို့၏ အဆောက်အအုံများနှင့် တကွ လမ်းပန်းတိုကို ပြင်သစ်နိုင်ငံ ပါရီမြို့ နမူနာအတိုင်း တည်ဆောက်ထားသဖြင့် ယင်းမြို့ကို ဥရောပအရှေ့ပိုင်း၏ ပါရီမြို့ဟူ၍လည်း ခေါ်ကြသည်။
အခေါ်အဝေါ်
ဗူးခရက်မြို့သည် ယခုအခါ တွင် ခေတ်မှီအဆောက်အဦးများဖြင့် တိုးတက်လျက် ရှိသောလည်း အချို့နေရာများတွင် ရှေးခေတ် အဆောက်အအုံအချို့နှင့် လမ်းကျဉ်းကလေးများလည်း ရှိသေးသည်။ စင်စစ် ဗူးခရက်မြို့သည် ရူမေးနီးယားနိုင်ငံ ပေါ်ပေါက်မလာမီကပင် တည်ရှိပြီး ဖြစ်သော မြို့ဖြစ်သော်လည်း၊ ၁၄ ရစုနှစ်ကပင် စတင်တည်ထောင် သော မြို့ဖြုစ်သဖြင့် အကောင်းဆုံးမြို့တမြို့ဟုကား မခေါ်နိုင်ချေ။
သမိုင်း
၁၈၆၁ ခုနှစ်တွင် ဝေါ့လေ့ကီးယားနှင့် မော်လဒေးဗီးယားနယ် ၂ နယ်ကို ပေါင်း၍ ရူမေးနီးယားနိုင်ငံ ထူထောင်သောအခါ ဝေါ့လကီးယားနယ်၏ မြို့တော် ဗူးခရက်ကို မြို့အဖြစ် သတ်မှတ်သည်။ ဗူးခရက်မြို့သည် အခြား ဘော်လကန်မြို့များကဲ့သို့ စစ်ဒဏ်ကို အကြိမ်ကြိမ် ခံခဲ့ရသည်။ ပထမ ကမ္ဘာစစ်အတွင်း ၁၉၁၆ ခုနှစ်မှ ၁၉၁၈ ခုနှစ်အထိ နှစ်များအတွင်း ဂျာမာန်တို့ သိမ်းပိုက်ထားခြင်း ခံရ၍၊ ဒုတိယ ကမ္ဘာစစ်အတွင်း ကမူ ရူမေးနီးယားအစိုးရ၏ ဘက်ပြောင်းမှုကြောင့် ဗူးခရက်မြို့သည် မဟာမိတ်ရော ဂျာမန်တို့ကပါ တိုက်ခိုက်ခြင်း ခံရလေသည်။
စီးပွားရေး
ဗူးခရက်မြို့သည် ဒုတိနှစ်များအတွင်း စက်မှု၊ လက်မှု လုပ်ငန်းများကို ချဲ့ထွင်လုပ်ကိုင် လာခဲ့သည်။ နိုင်ငံခြားမှ ချည်မျှင်ကို မှာယူ၍ အထည်ရက်လုပ်သည့် လုပ်ငန်းသည် တိုးတက်ထွန်းကား လာ၏။ ဗူးခရက်မြို့၏ ထင်ရှားသော စက်မှုလုပ်ငန်းများမှာ မြေထည်လုပ်ငန်း၊ သံထည်လုပ်ငန်း၊ အထည်အလိပ်လုပ်သန်း၊ သားရေ၊ ဆပ်ပြာ၊ စက္ကူ၊ အရက်၊ စသော လုပ်ငန်းများဖြစ်သည်။ ဗူးခရက်မြို့သည် ဓာတ်ဆီ အမြောက်အမြား ဖြန့်ဖြူးရာ မြို့ကြီးလည်း ဖြစ်သည်။
လူမှုရေး
၁၉၆၁ ခုနှစ်၏ ခန့်မှန်းခြေအရ ဗူးခရက်မြို့၏ လူဦးရေသည် ၁,၂၂၉,၁၃၅ ယောက်ဖြစ်သည်။ မြို့သူမြို့သားများသည် အရှေ့တိုင်း၏ ဝတ်စားဆင်ယင်မှုနှင့် ဓလေ့ထုံးစံကို လိုက်နာကြသော်လည်း အထူးသဖြင့် အထက်တန်းလွှာတို့ကမူ အနောက်တိုင်း ယဉ်ကျေးမှုကို လိုက်နာကြသည်။
ပညာရေး
၁၈၄၆ ခုနှစ်တွင် တည်ထောင်သော ဗူးခရက် တက္ကသိုလ်သည် ဥရောပတိုက် အရှေ့ပိုင်း၍ အကောင်းဆုံးတက္ကသိုလ်များအနက် တစ်ခု အပါအဝင်ဖြစ်သည်။။
ကွင်းကလေးလှည်းဆိပ်ရွာ၊ ကွင်းဘော
ကွင်းကလေးလှည်းဆိပ်ရွာ၊ ကွင်းဘော
ဆိပ်ကြီးကုန်းရွာ၊ ကွန်စု
ဆိပ်ကြီးကုန်းရွာ၊ ကွန်စု
အောင်စာကျား
အောင်စာကျား (Rhipidura javanica) ကို ဘရူနိုင်း၊ ကမ္ဘောဒီးယား၊ လာအို၊ မြန်မာ၊ ဖိလစ်ပိုင်၊ စင်ကာပူ၊ ထိုင်းနှင့် ဗီယက်နမ်နိုင်ငံတို့တွင် တွေ့ရလေ့ရှိသည်။ ၂၀၂၀ ခုနှစ် မတ်လ ၄ ရက်နေ့တွင် မြန်မာနိုင်ငံ၏ သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန၊ သစ်တောဦးစီးဌာနမှ ယင်းငှက်ကို မျိုးဆက်ပျက်သုဉ်းမည့်အန္တရာယ်ရှိသဖြင့် ကာကွယ်ထားသည့် တောရိုင်းတိရစ္ဆာန်များအဖြစ် ထုတ်ပြန်ကြေညာခဲ့သည်။
ကိုးကား
ကဏ္ဍ:အရှေ့တောင်အာရှတွင် တွေ့ရှိရသော ငှက်များ ကဏ္ဍ:မြန်မာနိုင်ငံတွင် တွေ့ရှိရသော ငှက်များ ကဏ္ဍ:မလေးရှားနိုင်ငံတွင် တွေ့ရှိရသော ငှက်များ
မြန်မာသရုပ်ဆောင်များစာရင်း
အောက်တွင် မြန်မာနိုင်ငံမှ အမျိုးသားအမျိုးသမီးသရုပ်ဆောင်များ၏အမည်များကို အက္ခရာစဉ်အလိုက်ဖော်ပြထားသည်။
= အမျိုးသားသရုပ်ဆောင်များ =
ဥ
= အမျိုးသမီးသရုပ်ဆောင်များ =